<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0183">O-0183/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97019">Ivo Vajgl</PERSON>, <PERSON ID="97228">Pino Arlacchi</PERSON>, <PERSON ID="96922">Izaskun Bilbao Barandica</PERSON>, <PERSON ID="97129">Luigi de Magistris</PERSON>, <PERSON ID="96683">Carl Haglund</PERSON>, <PERSON ID="97203">Ramon Tremosa i Balcells</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0183">Subiect: Inrăutăţirea situaţiei din Sahara Occidentală</OBJECT><CONTENT><PARA>Potrivit mai multor relatări, situaţia în teritoriile ocupate din Sahara Occidentală s-a înrăutăţit considerabil în ultimele săptămâni. Peste 12 000 de bărbaţi, femei şi copii din Sahara Occidentală şi-au părăsit oraşele şi au instalat corturi la periferiile oraşelor El Aaiun, Smara şi Boujdour în semn de protest faţă de exploatarea continuă a resurselor naturale din Sahara Occidentală, faţă de situaţia lor socio-economică precară şi faţă de refuzul constant al Marocului de a permite organizarea de către ONU a unui referendum liber şi corect privind soarta Saharei Occidentale.</PARA><PARA>În acest context de înrăutăţire a situaţiei, la 24 octombrie un băiat de 14 ani, Al-Nagem Al-Qarhi, a fost împuşcat de ofiţerii militari marocani care supraveghează taberele. Potrivit relatărilor, acesta a fost împuşcat în timp ce se afla într-un autoturism care transporta provizii către una dintre taberele înfiinţate de protestatarii saharieni. Multe persoane din aceste tabere au început să sufere de boli provocate de noile condiţii inumane rezultate ca urmare a blocadelor armatei marocane în zonă. Situaţia din taberele din Sahara Occidentală şi Tindouf se poate transforma într-o adevărată tragedie umanitară cu consecinţe imprevizibile.</PARA><PARA>1. Va analiza Consiliul posibilitatea de a solicita guvernului marocan:</PARA><PARA>– să se asigure că asistenţa umanitară şi alte provizii ajung fără obstacole la populaţia civilă din tabere?</PARA><PARA>– să pună capăt politicii de discriminare şi încălcărilor drepturilor omului, care fac victime în rândul populaţiei sahariene, precum şi prădării resurselor naturale din teritoriu? </PARA><PARA>– să îşi respecte angajamentele internaţionale şi să permită populaţiei din Sahara Occidentală să îşi decidă în mod liber viitorul în cadrul unui referendum liber şi corect, astfel cum s-a recomandat în rezoluţiile Consiliului de Securitate al ONU?</PARA><PARA>2. Ce alte acţiuni are în vedere Consiliul în această privinţă?</PARA></CONTENT></QUEST>