<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0095">O-0095/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="28134">Eva-Britt Svensson</PERSON>, în numele <COMMITTEE COMMID="2877">Comisia pentru drepturile femeii şi egalitatea de gen</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0095">Subiect: Măsuri UE de sprijinire a egalităţii de gen în echilibrarea drepturilor și responsabilităților profesionale cu drepturile și responsabilitățile familiale</OBJECT><CONTENT><PARA>La 3 octombrie 2008 Comisia a prezentat două propuneri legislative cu scopul de a îmbunătăţi concilierea între viaţa profesională, familială şi personală, atât în ceea ce privește concediul de maternitate, cât şi situaţia femeilor care desfășoară o activitate independentă și a soților colaboratori în activitatea respectivă. Acest „pachet de conciliere” a fost însoţit de un raport de evaluare privind asigurarea serviciilor de îngrijire a copilului în cadrul UE şi de o comunicare prin care Comisia a anunţat că va lua măsurile necesare pentru a conferi, printr-o propunere de directivă, putere juridică unui acord privind concediul pentru creșterea copilului încheiat între partenerii sociali. </PARA><PARA>În luna iunie 2009 partenerii sociali au încheiat un acord referitor la un acord-cadru revizuit privind concediul pentru creșterea copilului, care trebuie aprobat în mod oficial de Consiliu la sfârşitul lunii noiembrie.</PARA><PARA>În cadrul programului său legislativ de lucru pentru 2009, Comisia Europeană prevăzuse, de asemenea, să elaboreze o propunere de directivă privind concediul de paternitate, concediul de adopţie şi concediul filial. În cele din urmă, această propunere nu a fost înaintată şi nu va fi prezentată în 2009.</PARA><PARA>Va abandona Comisia definitiv aceste noi propuneri legislative privind concediul de paternitate, concediul de adopţie şi concediul filial sau vor fi prezentate din nou de către următoarea Comisie? Intenţionează Comisia să inițieze, în viitorul apropiat, un dialog eficace cu Parlamentul European şi cu Consiliul în privinţa acestei chestiuni?</PARA></CONTENT></QUEST>