<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0144">O-0144/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96824">Monica Luisa Macovei</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0144">Subiect: Reformele realizate și evoluția situației din Republica Moldova</OBJECT><CONTENT><PARA>La 5 septembrie 2010, referendumul privind modificarea Constituției Republicii Moldova a eșuat din cauza unui număr insuficient de voturi. Președintele Mihai Ghimpu a inițiat procedura de dizolvare a parlamentului și în scurt timp urmează să aibă loc alegeri anticipate. În afară de evoluția situației politice, guvernul democratic a lansat reforme care se ridică la nivelul așteptărilor instituțiilor UE, dar care au anumite costuri politice pe plan local. </PARA><PARA>În ceea ce privește relațiile cu Uniunea, progresele înregistrate au dus la demararea unor negocieri privind încheierea unui acord de asociere între UE și Republica Moldova și liberalizarea regimului vizelor. De asemenea, Uniunea a acordat Moldovei ajutoare macro-financiare în valoare de 90 milioane EUR. </PARA><PARA>Având în vedere evoluția recentă a situației, instituțiile Uniunii trebuie să fie în continuare informate cu privire la evoluția situației din Moldova și să fie pregătite să acorde sprijin în cazul în care este nevoie. </PARA><PARA>1. Care este opinia Comisiei cu privire la rezultatul referendumului din Moldova și ce așteptări are aceasta în legătură cu perioada următoare?</PARA><PARA>2. Concret, cum este Comisia pregătită să ofere sprijin Republicii Moldova și forțelor democratice de acolo în perioada următoare? Cum intenționează Comisia să sprijine Moldova în ceea ce privește realizarea reformelor structurale?</PARA><PARA>3. Care este calendarul de consultări politice și de schimburi tehnice între Comisie și Republica Moldova în lunile următoare? În ce mod va fi acesta probabil afectat de alegerile anticipate? </PARA><PARA>4. Care este stadiul negocierilor privind acordul de asociere și liberalizarea vizelor? </PARA><PARA>5. Cum va monitoriza Comisia utilizarea ajutorului macro-financiar acordat Republicii Moldova?</PARA><PARA>6. Care sunt contribuțiile practice pe care trebuie să le aducă Comisia în vederea soluționării conflictului din Transnistria? Ce trebuie să facă Comisia pentru a avea un rol mai activ în cadrul negocierilor în format „5+2” și ce eforturi se depun pentru ca negocierile în acest format să poată fi reluate cât se poate de repede? </PARA><PARA>7. Cum intenționează Comisia să informeze Parlamentul cu privire la toate aceste chestiuni? </PARA></CONTENT></QUEST>