<QUEST><TI><TI-INTRO>ÎNTREBARE ORALĂ <QREF QID="H-2010-0031">H-0031/10</QREF></TI-INTRO><TI-SESSION>pentru timpul afectat întrebărilor din perioada de sesiune februarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="5729">Kathleen Van Brempt</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0031">Subiect: Restructurarea companiei Opel și închiderea fabricii din Antwerp</OBJECT><CONTENT><PARA>La 21 ianuarie 2010, conducerea Opel a anunțat că intenționează să închidă definitiv fabrica din Antwerp. Această decizie este în conformitate cu planul european de restructurare al companiei Opel. Sunt plănuite concedieri și în alte țări, dar nu mai există nicăieri planuri de a închide efectiv o fabrică. Comisia a precizat în mod constant în toamna anului 2009 că ajutorul oferit de statele membre trebuie să respecte întotdeauna normele privind ajutoarele de stat și că trebuie să existe criterii economice foarte clare pentru acesta, fapt care este îmbucurător. Aceasta înseamnă, între altele, că acest ajutor nu trebuie să aibă legătură cu menținerea în activitate a anumitor întreprinderi, ci că restructurările trebuie să corespundă unui plan de afaceri prezentat de General Motors. A prezentat General Motors un astfel de plan de afaceri Comisiei? Ce poate face Comisia pentru a obliga General Motors să prezinte un astfel de plan? Când va cere Comisia să analizeze acest plan? Cum va analiza Comisia planul pentru a verifica legalitatea ajutoarelor pentru restructurare venite din partea statelor membre? </PARA></CONTENT></QUEST>