<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000294">O-000294/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96945">Marietje Schaake</PERSON>, <PERSON ID="97229">Niccolò Rinaldi</PERSON>, Baroness <PERSON ID="4529">Sarah Ludford</PERSON>, <PERSON ID="4335">Marielle De Sarnez</PERSON>, <PERSON ID="97230">Kristiina Ojuland</PERSON>, <PERSON ID="97131">Giommaria Uggias</PERSON>, <PERSON ID="2155">Sir Graham Watson</PERSON>, <PERSON ID="1405">Edward McMillan-Scott</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000294">Subiect: Rolul societăţilor TIC din UE în încălcări ale drepturilor omului (în special în Siria)</OBJECT><CONTENT><PARA>La 4 noiembrie 2011, s-a raportat<FNREF FNIDREF="FN1"/> că societatea italiană Area SpA echipează în prezent guvernul sirian cu tehnologie de interceptare, scanare şi catalogare a întregului trafic de internet din Siria prin sondarea traficului societăţilor de telefonie mobilă şi al furnizorilor de servicii de internet, captând atât traficul intern, cât şi cel internaţional. Şi alte câteva societăţi din UE au fost implicate în tranzacţii similare – de exemplu Ericsson AB, Nokia, Siemens Networks, Bull SA, Vodafone Inc<FNREF FNIDREF="FN2"/>. UE şi comunitatea internaţională au impus sancţiuni economice şi specifice împotriva regimului sirian, deoarece peste 3 000 de cetăţeni au fost ucişi.</PARA><PARA>1.  Are Comisia cunoştinţă de aceste rapoarte şi, dacă da, ce acţiuni au fost întreprinse la nivelul UE pentru a investiga şi a aborda politicile de afaceri respective? Dacă nu s-a luat nicio măsură, este Comisia de acord cu aceste practici comerciale?</PARA><PARA>2.  În temeiul actualei legislaţii a UE (inclusiv al sancţiunilor şi al altor măsuri restrictive în vigoare), au voie societăţile din UE să vândă tehnologii de monitorizare şi supraveghere guvernelor, în special Siriei, dacă utilizarea finală va duce cu siguranţă la încălcări ale drepturilor omului? Dacă da, este dispusă Comisia să examineze modalităţi suplimentare pentru a restricţiona şi/sau a pune capăt acestor exporturi?</PARA><PARA>3.  Poate Comisia să explice repartizarea responsabilităţilor între ea şi statele membre în ceea ce priveşte exportul de tehnologii?</PARA><PARA>4.  Va sprijini sau va insista Comisia asupra modificării mecanismului actual de export al produselor cu dublă utilizare pentru exercitarea unui control mai strict de către Comisie, o transparenţă sporită din partea întreprinderilor şi a statelor membre şi restricţii ad hoc la export în vederea abordării preocupărilor exprimate în legătură cu respectarea drepturilor omului de către exporturile UE de TIC?</PARA><PARA>5.  Poate Comisia să confirme faptul că detaşarea de angajaţi în Siria de către societăţi din UE nu face obiectul Regulamentului (CE) nr. 428/2009 al Consiliului din 5 mai 2009, ci al Acţiunii comune a Consiliului din 22 iunie 2000 privind controlul asistenţei tehnice referitoare la anumite utilizări militare finale? Poate şi doreşte Comisia să invoce acţiunea comună respectivă pentru a bloca furnizarea în continuare de asistenţă tehnică către guvernul sirian?</PARA><PARA>6.  Ce măsuri va lua Comisia, împreună cu guvernul italian, pentru a garanta că centrul de monitorizare dezvoltat în prezent de Area SpA în Damasc nu va fi finalizat sau nu va deveni operaţional?</PARA><PARA>7.  Doreşte Comisia să iniţieze o anchetă a UE cu privire la rolul şi/sau complicitatea societăţilor TIC din UE în ceea ce priveşte încălcările drepturilor omului din Tunisia, Egipt, Libia, Bahrain, Siria şi Iran? </PARA><PARA>8.  Este de acord Comisia cu faptul că implicarea activă a unor societăţi din UE în încălcări ale drepturilor omului subminează credibilitatea politicii externe şi de securitate comune a UE (PESC)?</PARA><FN FNID="FN1">  http://www.bloomberg.com/news/2011-11-03/syria-crackdown-gets-italy-firm-s-aid-with-u-s-europe-spy-gear.html.</FN><FN FNID="FN2">  http://online.wsj.com/article/SB124562668777335653.html#mod=rss_whats_news_us; http://www.bloomberg.com/news/2011-10-31/iranian-police-seizing-dissidents-get-aid-of-western-companies.html; http://www.bloomberg.com/news/2011-08-22/torture-in-bahrain-becomes-routine-with-help-from-nokia-siemens-networking.html; http://online.wsj.com/article/SB10001424053111904199404576538721260166388.html; http://online.wsj.com/article/SB10001424052970203687504577001911398596328.html?mod=googlenews_wsj;http://www.guardian.co.uk/business/2011/jul/26/vodafone-access-egypt-shutdown.</FN></CONTENT></QUEST>