<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0091">O-0091/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28278">Luis Yáñez-Barnuevo García</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0091">Subiect: Pregătirea următoarei reuniuni la nivel înalt UE-Brazilia din 14 iulie 2010 în Brazilia</OBJECT><CONTENT><PARA>Ar putea Comisia să ne informeze cu privire la obiectivele acestei noi reuniuni la nivel înalt, pe lângă semnătura acordului în domeniul aviației civile?</PARA><PARA>Reamintind concluziile și angajamentele luate în cadrul celei de-a treia reuniuni la nivel înalt UE-Brazilia din 6 octombrie 2009 de la Stockholm, ce progrese semnificative au fost realizate, în special în domeniul schimbărilor climatice și al utilizării energiilor regenerabile, în ceea ce privește dezvoltarea durabilă și combaterea sărăciei?</PARA><PARA>Au fost respectate obiectivele stabilite la Stockholm cu privire la conservarea și utilizarea durabilă a biodiversității și la serviciile ecosistemice?</PARA><PARA>Se vor încheia în 2010 negocierile referitoare la Agenda de dezvoltare de la Doha pentru dezvoltare, în conformitate cu declarația adoptată de G20 cu ocazia reuniunii la nivel înalt din Pittsburgh?</PARA><PARA>Având în vedere angajamentele luate de Brazilia și de Uniunea Europeană în materie de politică de dezarmare și de neproliferare, cum percepe Uniunea Europeană relațiile actuale dintre Brazilia și Iran?</PARA><PARA>Care este poziția adoptată de Uniunea Europeană în raport cu ambițiile Braziliei de a deveni membru permanent al Consiliului de Securitate al Națiunilor Unite și care este perspectiva Uniunii cu privire la propunerile Braziliei de reformare a acestei organizații?</PARA><PARA>Ca urmare a adoptării planului de acțiune comun UE-Brazilia în cadrul celei de-a doua reuniuni la nivel înalt care a avut loc în decembrie 2008 la Rio de Janeiro, în ce stadiu se află punerea în aplicare a acestui plan?</PARA><PARA>Pentru a ajuta la reluarea negocierilor cu Mercosur în vederea încheierii unui acord de liber schimb, cum consideră Comisia că va putea depăși divergențele existente în cadrul UE, în special în domeniul agricol?</PARA><PARA>După începerea negocierilor cu Mercosur și în vederea încheierii unui acord de asociere strategică între cele două regiuni, precum și ținând seama de faptul că Brazilia va asigura președinția temporară a Mercosur în a doua jumătate a anului 2010, cum poate contribui această reuniune la nivel înalt la avansarea negocierilor dintre UE și Mercosur?</PARA></CONTENT></QUEST>