<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0172">O-0172/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="1263">Elmar Brok</PERSON>, <PERSON ID="23693">Alojz Peterle</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0172">Subiect: Punerea în aplicare a acordului privind acordarea de vize între UE și Rusia</OBJECT><CONTENT><PARA>Acordul privind acordarea de vize între Uniunea Europeană și Federația Rusă a intrat în vigoare la 1 iunie 2007, având ca obiectiv facilitarea într-o măsură semnificativă a eliberării de vize și simplificarea procedurilor administrative, atât pentru cetățenii ruși care călătoresc în Uniunea Europeană, cât și pentru cetățenii europeni care călătoresc în Rusia. În acord se reitera faptul că obiectivul ar trebui să îl reprezinte un regim de deplasare fără obligativitatea vizelor, pe baze reciproce. Autoritățile ruse au solicitat în mod repetat luarea de noi măsuri în vederea unui regim de eliminare completă a vizelor.</PARA><PARA>Cu toate acestea, condiția prealabilă a unor noi măsuri este ca actualul acord privind facilitarea acordării de vize să fie pe deplin aplicat, în condiții de reciprocitate totală, precum și ca atât statele membre ale UE, cât și Federația Rusă să onoreze angajamentele pe care acesta le stabilește.</PARA><PARA>Consideră Comisia că toate statele membre au aplicat pe deplin acordul încheiat cu Federația Rusă în 2007 privind facilitarea acordării de vize? </PARA><PARA>Consideră Comisia satisfăcătoare aplicarea de către Rusia a acestui acord, și mai exact a articolului 10 din acord, având în vedere mai ales faptul că este menținută obligația cetățenilor străini, inclusiv a cetățenilor UE, de a se înregistra pe lângă autorități dacă în timpul șederii lor locuiesc la o persoană privată? </PARA><PARA>Are Comisia intenția de a publica o evaluare a rezultatelor acordului privind facilitarea acordării vizelor și a impactului său asupra contactelor interpersonale și comerciale dintre UE și Rusia?</PARA><PARA>Poate Comisia furniza informații actualizate cu privire la acorduri de facilitare a eliberării de vize cu alte țări participante la Parteneriatul estic?</PARA></CONTENT></QUEST>