<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0013">O-0013/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96870">Gesine Meissner</PERSON>, <PERSON ID="97308">Vilja Savisaar</PERSON>, <PERSON ID="97131">Giommaria Uggias</PERSON>, <PERSON ID="97203">Ramon Tremosa i Balcells</PERSON> şi <PERSON ID="96922">Izaskun Bilbao Barandica</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0013">Subiect: Sloturile de aeroport</OBJECT><CONTENT><PARA>Criza economică globală a determinat o reducere semnificativă a traficului aerian. De la începutul anului 2009, peste 80% din aeroporturile europene s-au confruntat cu această situație. Consiliul și Parlamentul European au încheiat un acord în vederea anulării regulii 80/20 („folosește sau pierzi”). Această măsură temporară a oferit companiilor aeriene posibilitatea de a reduce costurile, permițându-le să reducă mai ușor capacitatea pe aeroporturile supraaglomerate, având în vedere faptul că sloturile acestora vor fi păstrate pentru sezonul următor din vara anului 2010.</PARA><PARA>Întrucât situația economică continuă să se agraveze, Comisia ar putea înainta o propunere de reînnoire a regimului pentru perioada de planificare din vara anului 2010. Intenționează Comisia să depună o astfel de propunere în viitorul apropiat?</PARA><PARA>Conform soluției de compromis la care au ajuns Parlamentul European și Consiliul în mai 2009, Comisia ar trebui să analizeze în continuare impactul crizei economice asupra sectorului de transport aerian. În ceea ce privește locurile de muncă, ar putea Comisia să ofere Parlamentului European o astfel de analiză?</PARA><PARA>O astfel de propunere privind o nouă derogare ar trebui precedată de o evaluare completă a impactului, care să presupună o analiză a eventualelor efecte asupra concurenței și a consumatorilor. A inițiat Comisia analiza acestor efecte? Această propunere ar trebui înaintată doar dacă face parte dintr-o propunere de revizuire generală a Regulamentului (CEE) nr. 95/93<FNREF FNIDREF="FN1"/> al Consiliului privind normele comune de alocare a sloturilor pe aeroporturile comunitare cu scopul de a soluționa deficiențele actuale de alocare a sloturilor orare, de a asigura utilizarea în mod optim a capacității reduse a aeroporturilor supraaglomerate și de a analiza posibilitatea de a anula regula 80/20 în favoarea regulii 60/40. În noua sa propunere, Comisia ar trebui să se asigure că speculația financiară în materie de sloturi va fi limitată și că nu va aduce atingere regiunilor deservite de continuitate teritorială. Intenționează Comisia să propună o revizuire generală a Regulamentului (CEE) nr. 95/93 al Consiliului?</PARA><FN FNID="FN1">  JO L 14, 22.1.1993, p. 1.</FN></CONTENT></QUEST>