<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000305">O-000305/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28511">Bairbre de Brún</PERSON>, <PERSON ID="96988">Alfreds Rubiks</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000305">Subiect: Ouă provenind de la găini crescute în cotețe neconforme</OBJECT><CONTENT><PARA>De la 1 ianuarie 2012, folosirea „cotețelor convenționale” pentru găinile ouătoare va fi interzisă, în conformitate cu Directiva 1999/74/CE.</PARA><PARA>Atunci când s-a adresat Comisiei pentru agricultură și dezvoltare rurală la 5 octombrie 2011, comisarul Dalli a admis faptul că multe țări nu vor elimina în totalitate aceste cotețe „neîmbunătățite” în termenul menționat. S-a confirmat, de asemenea, că unele state membre nu au furnizat deloc date cu privire la conformitate, iar Spania în mod special a cerut prelungirea termenului până în 2014. Prin urmare, este probabil ca unele state membre să nu respecte prevederile directivei în termenul menționat. </PARA><PARA>Dacă nu se reușește punerea corespunzătoare în aplicare a acestei directive, nu numai că se vor denatura schimburile comerciale dintre statele membre care o respectă și cele care nu o respectă, dar vor exista și implicații grave în ceea ce privește drepturile animalelor. </PARA><PARA>1.  Când vor fi disponibile date cu privire la progresele tuturor statelor membre în acest domeniu?</PARA><PARA>2.  Ce planuri are Comisia pentru a se asigura că ouăle provenite de la găini crescute în cotețe neconforme, inclusiv ouăle din țări terțe, nu sunt introduse pe piață?</PARA><PARA>3.  Având în vedere că procedurile privind încălcarea dreptului comunitar durează deseori foarte mult, ce măsuri va lua Comisia pe termen scurt, în ceea ce privește statele care nu respectă prevederile directivei?</PARA><PARA>4.  Dacă unele state membre vor continua să utilizeze metode ilegale, mai ieftine, pentru producerea ouălor și după 1 ianuarie 2012, ce implicații prevede Comisia că va avea acest lucru pentru piața internă? Ce denaturări ale schimburilor comerciale vor avea loc?</PARA><PARA>5.  Ce progrese s-au înregistrat în acest domeniu din momentul în care comisarul Dalli s-a adresat ultima dată Comisiei pentru agricultură și dezvoltare rurală?</PARA></CONTENT></QUEST>