<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000066">O-000066/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96741">Sabine Wils</PERSON>, <PERSON ID="28182">Kartika Tamara Liotard</PERSON>, <PERSON ID="28511">Bairbre de Brún</PERSON>, <PERSON ID="96706">João Ferreira</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000066">Subiect: Aplicarea reglementărilor privind transportarea deșeurilor toxice în țările în curs de dezvoltare</OBJECT><CONTENT><PARA>Țările din Uniunea Europeană produc anual un volum enorm de deșeuri toxice. Conform estimărilor OCDE, UE ar putea să producă, până în 2020, cu 45% mai multe deșeuri decât în 1995. Acest lucru duce la o creștere a cantităților de deșeuri transportate, care includ și deșeuri periculoase și periclitează sănătatea umană și mediul. Conform unor cercetări, țările din lumea a treia au devenit destinația cea mai importantă în ceea ce privește deșeurile periculoase. Africa, de exemplu, devine treptat principalul teren de vânătoare al societăților din domeniul eliminării deșeurilor. Confruntându-se cu costuri din ce în ce mai ridicate legate de supravegherea poluării și de aplicarea normelor de siguranță de la nivelul UE, cei care produc deșeuri toxice și brokerii din acest domeniu au găsit o cale de scăpare convenabilă pentru a se sustrage acestor obligații și își trimit deșeurile în țări în care forța de muncă este ieftină, iar reglementările în domeniul protecției mediului sunt aplicate doar într-o mică măsură, dacă nu chiar deloc. În ciuda Convenției de la Basel privind transporturile transfrontaliere de deșeuri periculoase și a Regulamentului (CE) nr. 1013/2006 privind transferurile de deșeuri, exporturile și depozitarea ilegale de deșeuri toxice reprezintă un pericol fără precedent la adresa sănătății și a mediului în ceea ce privește milioane de locuitori ai țărilor în curs de dezvoltare.</PARA><PARA>Este Comisia de acord cu faptul că, în ciuda restricțiilor impuse de legislația europeană și internațională privind destinațiile deșeurilor toxice, volumul reziduurilor produse nu numai că nu a scăzut în ultimii ani, ci a crescut, iar această creștere nu a fost însoțită de folosirea unor tehnici eficiente de reciclare a deșeurilor sau de conservare a resurselor?</PARA><PARA>Știe Comisia care este impactul de mediu, economic și social al trimiterii deșeurilor toxice în aceste țări? Ce informații sau studii deține Comisia cu privire la această chestiune?</PARA><PARA>Ce măsuri ia Comisia pentru a evita astfel de situații, prevenind aceste acte ilegale și asigurându-se că cei care poluează își asumă responsabilitatea în aceste cazuri?</PARA><PARA>Ce instrumente va adopta Comisia pentru a ajuta aceste țări să combată efectele negative menționate anterior și, mai ales, să aducă solurile afectate în starea lor inițială și să refacă potențialul complet de producție al acestora?</PARA></CONTENT></QUEST>