<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0166">O-0166/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="22097">Véronique De Keyser</PERSON>, <PERSON ID="4328">Raimon Obiols</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0166">Subiect: Tunisia - articolul 61a din Codul Penal</OBJECT><CONTENT><PARA>Camera Deputaţilor din Tunisia a adoptat la 15 iunie 2010 o nouă modificare a articolului 61a din Codul Penal, care se referă la încălcarea „securităţii externe” a Tunisiei. În prezent, articolul 61a incriminează contactarea „unor agenţi ai unei puteri străine în vederea subminării situaţiei militare sau diplomatice din Tunisia”. Tunisienii acuzaţi de comiterea acestei sunt pasibili de o pedeapsă de până la 20 de ani de închisoare, sentinţa minimă fiind de cinci ani. Noua legislaţie stipulează că vor fi pedepsiţi toţi tunisienii care stabilesc legături cu agenţi ai unei ţări, instituţii sau organizaţii străine pentru a dăuna „intereselor vitale ale Tunisiei” şi „securităţii sale economice”. </PARA><PARA>Modificările Codului Penal sunt destinate incriminării activiştilor pentru drepturile omului pentru activitatea lor de promovare a drepturilor omului şi au în vizor în special activiştii pentru drepturile omului care s-au întâlnit de curând cu funcţionari şi deputaţi europeni pentru a discuta pe tema situaţiei alarmante din Tunisia în privinţa drepturilor omului, într-o perioadă în care UE poartă negocieri în vederea consolidării relaţiilor sale cu Tunisia.</PARA><PARA>În plus, fondurile europene pentru organizaţiile independente ale societăţii civile, şi anume Liga Tunisiană pentru Drepturile Omului (LTDH) şi Asociaţia Democratică a Femeilor din Tunisia (ATFD), au fost îngheţate de guvernul tunisian, din 2006, în cazul LTDH şi din februarie 2010, în cazul ATFD. </PARA><PARA>Consideră Consiliul că această nouă dispoziţie legală contravine articolului 2 din Acordul de asociere dintre Tunisia şi UE din 1995, în care se stipulează că respectarea principiilor democratice şi a drepturilor fundamentale se află la baza politicilor interne şi internaţionale ale celor două părţi, şi că adoptarea acesteia reprezintă un obstacol în calea consolidării relaţiilor UE-Tunisia?</PARA><PARA>Ce măsuri concrete va lua Consiliul pentru a asigura utilizarea eficientă a fondurilor europene?</PARA><PARA>Care este strategia Consiliului în domeniul drepturilor omului în ceea ce priveşte Tunisia, în conformitate cu declaraţia finală a Consiliului de asociere UE - Tunisia din 11 mai 2010?</PARA></CONTENT></QUEST>