<QUEST><TI><TI-INTRO>ÎNTREBARE ORALĂ <QREF QID="H-2010-0130">H-0130/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96900">Georgios Papanikolaou</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0130">Subiect: Extinderea reducerii de personal în sectorul privat</OBJECT><CONTENT><PARA>La 4 martie 2010, reprezentantul Comisiei, Amadeu Altafaj, a declarat că reducerea de personal din sectorul public din Grecia va fi în mod foarte probabil urmată de măsuri similare în sectorul privat.</PARA><PARA>Din punct de vedere economic, o astfel de evoluție ar agrava și mai mult recesiunea, deoarece ar reduce cu mult cererea și consumul intern. Una dintre consecințele directe ale acestui ciclu va fi scăderea veniturilor statului. Ar putea Comisia să precizeze pe ce se bazează optimismul care o face să creadă că reducerea capacității de consum reprezintă pentru Grecia o garanție de ieșire din recesiune? Autorul întrebării consideră că nu sunt necesare cunoștințe speciale în domeniul economic, pentru a afirma cu certitudine că reducerea capacității de consum duce direct la agravarea recesiunii.</PARA></CONTENT></QUEST>