<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000045">O-000045/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96735">Patrick Le Hyaric</PERSON>, <PERSON ID="96907">Takis Hadjigeorgiou</PERSON>, <PERSON ID="96706">João Ferreira</PERSON>, <PERSON ID="26851">Nikolaos Chountis</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000045">Subiect: Epidemia Schmallenberg </OBJECT><CONTENT><PARA>Virusul Schmallenberg, care cauzează o serie de cazuri de malformații și animale născute moarte în rândul ovinelor, caprinelor și bovinelor, se răspândește în mare parte din Europa de Nord, fiind înregistrate cazuri în Germania, Țările de Jos, Belgia, Franța și Regatul Unit. </PARA><PARA>Această nouă și îngrijorătoare epidemie se adaugă lungii liste de boli care au afectat sectorul ovinelor și bovinelor în ultimii ani: BSE, tuberculoza bovină, febra aftoasă, virusul febrei catarale și în prezent virusul Schmallenberg.</PARA><PARA>În timp ce virusul Schmallenberg continuă să se răspândească în Europa, în prezent fiind afectate peste 1200 de ferme, persistă incertitudinea privind posibilele consecințe asupra sănătății omului, cu toate că riscul este considerat scăzut. În mod particular, Ministerul Agriculturii din Regatul Unit a recomandat recent ca agricultorii și veterinarii să respecte cele mai stricte norme de igienă și securitate în timpul contactului cu animalele și, de asemenea, a emis un avertisment pentru a descuraja femeile însărcinate să stea în preajma animalelor. </PARA><PARA>Având în vedere că acest virus este cel puțin la fel de periculos precum febra catarală, și că nu există vreun tratament cunoscut, ce măsuri imediate a luat Comisia pentru a sprijini statele membre în abordarea acestei epidemii și pentru a proteja animalele și oamenii?</PARA><PARA>Care sunt măsurile luate pentru a stopa și împiedica răspândirea bolii în întreaga UE?</PARA><PARA>Care este stadiul cercetărilor întreprinse pentru depistarea unui tratament împotriva acestui virus?</PARA><PARA>Sunt interzise la import sau export animalele afectate de această boală?</PARA></CONTENT></QUEST>