<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000069">O-000069/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96821">Rui Tavares</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000069">Subiect: Un răspuns adecvat la fluxurile de migrație din Africa de Nord și din țările sud-mediteraneene</OBJECT><CONTENT><PARA>Valul de revoluții politice din Africa de Nord este însoțit de fluxuri de migrație, deoarece oamenii fug de instabilitate și violență, în special în cazul Libiei. Aceste deplasări rămân, deocamdată, în limitele regiunii (Tunisia, Egipt și Algeria). Cu toate acestea, s-a consemnat și sosirea mai multor mii de persoane (în special din Tunisia și, mai recent, din Eritreea) pe insula Lampedusa.</PARA><PARA>Întrucât aceste mișcări impun o atitudine de solidaritate atât față de țările vecine, cât și în cadrul Uniunii, poate Consiliul preciza următoarele:</PARA><PARA>1.  Ce măsuri preconizează Consiliul pentru a ajuta țările din această regiune să gestioneze situația creată și pentru a sprijini persoanele care nu pot părăsi regiunea și care ar putea avea nevoie de protecție internațională?</PARA><PARA>2.  Având în vedere situația critică a migranților și a refugiaților de pe insula Lampedusa și din regiunea Evros, ce măsuri preconizează Consiliul pentru a determina Italia și Grecia să aplice Directiva din 2001 privind acordarea protecției temporare (2001/55/CE) și Directiva din 2003 privind primirea solicitanților de azil (2003/9/EC)?</PARA><PARA>3.  Având în vedere situația deosebit de vulnerabilă a minorilor neînsoțiți care au sosit pe Lampedusa, ce măsuri preconizează Consiliul pentru a asigura protecția corespunzătoare a acestui grup?</PARA><PARA>4.  Ce măsuri preconizează Consiliul în ceea ce privește relocarea refugiaților în cadrul UE și între diversele state membre, în special a solicitanților de intrare în UE care au nevoie de protecție internațională?</PARA><PARA>5.  Ce măsuri preconizează Consiliul pentru a stabili mecanisme de solidaritate mai eficace între statele membre?</PARA><PARA>6.  Ce măsuri preconizează Consiliul pe termen lung pentru a asigura realizarea efectivă, până în 2012, a sistemului comun de azil al UE?</PARA></CONTENT></QUEST>