<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000101">H-000101/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: martie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="4482">Rodi Kratsa-Tsagaropoulou</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000101">Subiect: Abaterea de la obiectivele bugetare în Grecia și privatizările</OBJECT><CONTENT><PARA>Poate Comisia să ofere informații privind progresele înregistrate în ceea ce privește punerea în aplicare a programului de consolidare fiscală în Grecia și rolul și obiectivul privatizărilor? Programul de privatizări prevedea inițial colectarea a 3 miliarde de euro pentru anii 2011-2012. Apoi această sumă a fost recalculată la 7 miliarde de euro. În prezent, aceasta se ridică la 15 miliarde de euro pentru cei doi ani luați în calcul inițial și la 35 de miliarde de euro pentru anii 2013-2015. </PARA><PARA>Care este motivul recalculării veniturilor provenite din privatizări? Care este elementul care nu a fost prevăzut în mod corespunzător încă de la început, ce nu a fost executat în mod corect? S-a îndepărtat de obiectivele sale programul de ajustare bugetară al guvernului grec? Cum consideră Comisia că ar putea fi posibilă creșterea veniturilor publice în Grecia, în special prin intermediul privatizării? În ce domenii (servicii publice, bunuri publice)? Ce proceduri ar trebui utilizate (punere în folosință, vânzare)?</PARA></CONTENT></QUEST>