<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0018">O-0018/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="28409">Raül Romeva i Rueda</PERSON>, <PERSON ID="4504">Kathalijne Maria Buitenweg</PERSON>, <PERSON ID="28235">Cem Özdemir</PERSON>, <PERSON ID="4531">Jean Lambert</PERSON> şi <PERSON ID="28161">Margrete Auken</PERSON>, în numele Grupului <GRPOL GRPOLID="1107">Verts/ALE</GRPOL> , <PERSON ID="28306">Ana Maria Gomes</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0018">Subiect: Noi dovezi că state membre ale UE au fost implicate în &quot;predările extraordinare&quot; ale CIA la Guantanamo</OBJECT><CONTENT><PARA>Raportul „Journey of Death” (,,Călătoria morţii”), publicat recent de ONG-ul britanic Reprieve, dezvăluie că, între 2002 şi 2006, peste 700 de prizonieri au fost transferaţi pe teritoriul şi în spaţiul aerian portughez spre Guantanamo Bay pentru a fi torturaţi şi închişi ilegal. Pentru alcătuirea acestui raport s-au comparat orare de zbor furnizate de autorităţile portugheze şi informaţii provenind de la Ministerul Apărării din Statele Unite privind datele de sosire a prizonierilor la Guantanamo Bay, precum şi mărturii publice făcute de mulţi dintre prizonieri. </PARA><PARA>În plus, guvernul danez ştia încă din 2005 că CIA folosea spaţiul aerian şi aeroporturile daneze pentru a transporta prizonieri.</PARA><PARA>Ce măsuri intenţionează Comisia să ia ca urmare a acestor ultime dezvăluiri?</PARA><PARA>Va cere Comisia Portugaliei şi Danemarcei să demareze o amplă anchetă publică pentru a investiga în amănunt aceste încălcări de drept internaţional?</PARA><PARA>Va informa Comisia Parlamentul privind răspunsurile la scrisoarea adresată la 23 iulie 2007 guvernelor polonez şi român, în care li se cereau informaţii detaliate cu privire la rezultatul anchetelor care au avut loc în cele două ţări?</PARA><PARA>Va informa Comisia Parlamentul cu privire la rezultatele chestionarului, trimis tuturor statelor membre ale UE, privind măsurile de combatere a terorismului adoptate de fiecare în parte?</PARA></CONTENT></QUEST>