<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000154">O-000154/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="96988">Alfreds Rubiks</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000154">Subiect: Accelerarea măsurilor anticorupție</OBJECT><CONTENT><PARA>La 6 iunie 2011, Comisia a adoptat un pachet de măsuri anticorupție care include o comunicare privind combaterea corupției în UE, o decizie de instituire a unui mecanism de raportare anticorupție la nivelul UE, un raport referitor la punerea în aplicare a deciziei-cadru 2003/568/JAI a Consiliului privind combaterea corupției în sectorul privat, precum și un raport referitor la modalitățile de participare a UE la Grupul de state împotriva corupției al Consiliului Europei (GRECO).</PARA><PARA>Este o problemă urgentă, având în vedere impactul negativ pe care îl are corupția asupra resurselor financiare ale statelor membre, asupra integrității economice a piețelor și asupra încrederii cetățenilor în guvernele lor. </PARA><PARA>1.  Va coopera Consiliul cu Comisia în vederea adoptării unui proiect de concluzii care să exprime angajamentul politic ferm de a combate corupția, având în vedere că în anumite state membre nu există în prezent voința de a face acest lucru?</PARA><PARA>2.  Va îndemna Consiliul acele state membre care nu au ratificat încă toate instrumentele internaționale de combatere a corupției să le ratifice?</PARA></CONTENT></QUEST>