<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0625">H-0625/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0625">Subiect: Inițiative și programe de modernizare a învățământului superior</OBJECT><CONTENT><PARA>În anumite state membre ale Uniunii Europene au fost realizate studii pentru a analiza modul în care instituțiile de învățământ superior s-au adaptat la noile cerințe ale pieței muncii și care sunt posibilitățile absolvenților de a găsi un loc de muncă la finalizarea studiilor superioare. Din păcate, studiile au demonstrat că numeroase universități pregătesc specialiști pentru o piață care este deja saturată. Programele instituțiilor de învățământ superior nu sunt întotdeauna elaborate ținând cont de cerințele pieței muncii și, drept urmare, cei mai afectați sunt tinerii care tocmai și-au încheiat studiile. Programul de lucru al Comisiei pentru 2011 face referire la modernizarea învățământului superior. În program se menționează că se pot prezenta propuneri privind sistemele de evaluare și transparența activităților desfășurate de instituțiile de învățământ superior.</PARA><PARA>Drept urmare, ce programe și inițiative specifice intenționează Comisia să adopte în vederea modernizării învățământului superior din Europa? Intenționează Comisia să pregătească o strategie specială pentru modernizarea învățământului superior, astfel încât tinerii absolvenți de învățământ superior să își poată găsi un loc de muncă în cel mai scurt timp? Ce sume intenționează Comisia să investească în viitor în astfel de programe și inițiative privind tineretul?</PARA></CONTENT></QUEST>