<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0142">O-0142/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="33570">Sharon Bowles</PERSON>, <PERSON ID="96670">Louis Michel</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0142">Subiect: Raportarea pentru fiecare țară pentru companiile din UE cotate la bursă</OBJECT><CONTENT><PARA>În Statele Unite ale Americii, „Reforma Dodd-Frank Wall Street” și „Legea privind protecția consumatorilor” au reformat temeinic normele care reglementează prestarea serviciilor financiare. Acestea includ solicitarea companiilor cotate la Bursa de valori din New York (NYSE) să publice anumite informații. De exemplu, companiile de petrol, gaze și companiile miniere înregistrate la Comisia pentru valori mobiliare și burse de valori (SEC) sunt obligate să-și facă publice atât rezultatele, cât și plățile. Această publicare de informații va descuraja corupția și fluxurile ilicite de capital, care au condus în multe țări bogate în resurse la sărăcie profundă și conflicte. În Uniunea Europeană, o modificare a „Directivei privind transparența” (2004/109/CE<FNREF FNIDREF="FN1"/>), care să solicite raportări pentru fiecare țară în parte, ar fi putut extinde această măsură la companiile cotate la bursele de valori europene.</PARA><PARA>Comunicarea Comisiei din 21 aprilie 2010 a constatat interesul sporit manifestat față de raportarea pentru fiecare țară în parte, în vederea combaterii corupției și a fluxurilor ilicite de capital. Ulterior, în declarația sa din 22 septembrie 2010, Comisia și-a luat angajamentul de a evalua fezabilitatea de a solicita anumiți emitenți de acțiuni, ale căror titluri sunt acceptate pentru tranzacționare pe o piață reglementată și care întocmesc conturi consolidate, să divulge în rapoartele lor financiare anuale informații-cheie de natură financiară privind activitățile lor în țări terțe.</PARA><PARA>Care sunt următoarele măsuri concrete avute în vedere de Comisie? Cum explică Comisia întârzierea față de Statele Unite ale Americii în ceea ce privește legiferarea în acest domeniu? A îndemnat Comisia în mod adecvat Comitetul pentru Standarde Internaționale de Contabilitate (IASB) să adopte standarde de raportare pentru fiecare țară în parte?</PARA><PARA>În plus, „Legea Dodd-Frank” va solicita companiilor ale căror produse conțin casiterit (minereu de staniu), coltan, wolframit sau aur să comunice Comisiei pentru valori mobiliare și burse de valori (SEC) dacă se aprovizionează cu aceste minerale din Republica Democratică Congo (RDC) sau din statele învecinate acesteia. Companiile trebuie să prezinte în detaliu măsurile adoptate pentru a evita achiziționarea acestor minerale de la grupările armate din RDC, responsabile pentru masacre și alte atrocități. De asemenea, proiectul de lege prevede ca toate informațiile făcute publice să facă obiectul unui audit independent. Deși Europa a preluat inițiativa începând cu anul 2008 prin coordonarea unui grup operativ internațional creat pentru a combate finanțarea conflictului din RDC prin intermediul exploatării ilegale a resurselor minerale, aceasta nu a adoptat încă o legislație similară.</PARA><PARA>De ce nu s-a implicat Comisia în acest fel imediat după criză? Ce măsuri va lua Comisia pentru a prelua din nou inițiativa în acest domeniu crucial? Care va fi forma concretă a acestor măsuri?</PARA><FN FNID="FN1">  JO L 390, 31.12.2004, p. 38.</FN></CONTENT></QUEST>