<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000078">H-000078/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: martie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="4519">Claude Moraes</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000078">Subiect: Pachetele privind drepturile victimelor </OBJECT><CONTENT><PARA>Îmbunătățirea sprijinului acordat victimelor infracțiunilor reprezintă o componentă importantă a Programului de la Stockholm. În special, chestiunile referitoare la asistența acordată victimelor infracțiunilor transfrontaliere în Europa constituie motive de reală îngrijorare pentru cetățenii UE. Există puține proceduri practice prin care se oferă sprijin sau consiliere victimelor și familiilor care se confruntă cu consecințele infracțiunilor și prejudiciilor grave suferite în străinătate. Personal, eu depun în momentul de față eforturi pentru a ajuta un alegător al cărui fiu a fost victima unui atac violent în timpul unei vacanțe în Creta. Există o reală nevoie de acțiuni la nivelul UE în acest domeniu dacă se dorește respectarea promisiunii referitoare la crearea unei Europe a cetățenilor.</PARA><PARA>Doamna comisar Reding a anunțat un pachet de măsuri referitoare la protecția victimelor faptelor penale. Pe lângă aceasta, programul Președinției ungare a Consiliului menționează protecția victimelor faptelor penale.</PARA><PARA>Ar putea Consiliul să prezinte mai multe detalii cu privire la aceasta și să ofere mai multe informații cu privire la măsurile pe care intenționează să le adopte pentru a proteja victimele faptelor penale?</PARA></CONTENT></QUEST>