<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0124">O-0124/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1985">Pervenche Berès</PERSON>, în numele <COMMITTEE COMMID="813">Comisia pentru afaceri economice şi monetare</COMMITTEE></TI-AUTHOR><TI-DEST>Consiliul</TI-DEST></TI><OBJECT OBJID="OBJ0124">Subiect: Viitoarea arhitectură mondială a piețelor financiare și un plan de redresare economică la nivelul UE</OBJECT><CONTENT><PARA>Criza financiară mondială și recesiunea economică impun o reformă profundă a cadrului de reglementare și de supraveghere a piețelor financiare europene, precum și găsirea unor soluții și adoptarea unui set de principii comune la nivel mondial. În rezoluția sa <ANCHOR ID="1" FAMILY="TA" TYPE="P6-TA" YEAR="2006" NUMBER="0076">P6_TA(2006)0076</ANCHOR> privind revizuirea strategică a FMI (martie 2006), Parlamentul European a solicitat o reformă profundă a sistemului de la Bretton Wood pentru a îi consolida legitimitatea și eficiența și pentru a garanta că reflectă situația economică internațională, precum și o reorientare a politicilor FMI. PE a subliniat faptul că rolul principal al FMI este de a stabiliza fluctuațiile de curs valutar la nivel mondial, de a acționa ca împrumutător în ultimă instanță pentru țările care se confruntă cu probleme grave în ceea ce privește balanța de plăți, de a analiza și a monitoriza evoluțiile de pe piețele financiare și implicațiile lor pentru stabilitatea financiară pe plan intern și la nivel mondial. În acest sens, reuniunea G20 la nivel înalt din 15 noiembrie 2008 constituie o oportunitate importantă pentru consolidarea cooperării financiare internaționale și pentru reformarea arhitecturii financiare la nivel mondial. PE salută această inițiativă și consideră, printre altele, că organismele care stabilesc standardele la nivel mondial (de exemplu, FSF) trebuie să găsească soluții la nivel mondial pentru îmbunătățirea supravegherii și guvernanței tuturor instituțiilor financiare, a prociclicității și a normelor contabile. PE regretă faptul că președintele Eurogrupului nu a fost invitat să participe la acest eveniment și solicită ca, de acum înainte, Uniunea Europeană să fie reprezentată la asemenea forumuri atât de președinția Consiliului, cât și de președintele Eurogrupului. Împărtășește Consiliul opinia că punctul de vedere al UE ar avea mai multă greutate pe plan internațional dacă aceasta ar realiza reforme substanțiale în aceste domenii? Sprijină Consiliul ideea ca UE să se exprime „cu o singură voce” în toate forumurile internaționale relevante? Care este contribuția reuniunii G20 la aceste obiective? Ce ar trebui să facă UE pentru a fi mai bine pregătită pentru următoarele etape din acest proces?</PARA><PARA>În cele mai recente previziuni economice ale sale, Comisia preconiza că actuala criză financiară va avea repercusiuni grave asupra economiei reale. Care este situația în ceea ce privește coordonarea intervențiilor statelor membre pentru redresarea economiei?</PARA></CONTENT></QUEST>