<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000004">H-000004/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000004">Subiect: Recunoaşterea naziştilor de către Uniunea Europeană?</OBJECT><CONTENT><PARA>La 21 decembrie 2010 – pentru al doilea an consecutiv – Adunarea Generală a Organizaţiei Naţiunilor Unite a adoptat o rezoluţie prin care condamna glorificarea tuturor celor care au luat parte la legiunile fasciste „Waffen SS”, precum şi manifestările publice vizând reabilitarea trecutului nazist şi a nazismului, ridicarea de monumente în onoarea naziştilor şi a colaboratorilor lor, profanarea sau distrugerea de monumente ridicate în memoria celor care au combătut fascismul şi nazismul şi exhumarea sau transferul rămăşiţelor victimelor barbariei fasciste. Această rezoluţie a fost adoptată cu o majoritate covârşitoare de către ţările membre ale ONU (129), dar respinsă, pentru a doua oară consecutiv, de către Statele Unite, acestea beneficiind de sprijinul tuturor statelor membre ale UE, care s-au abţinut.</PARA><PARA>Această abţinere a ţărilor UE constituie oare o dovadă de toleranţă sau de sprijin tacit faţă de glorificarea şi de reabilitarea într-o serie de state membre ale UE a colaboratorilor criminalilor de război nazişti, într-un moment în care suntem martorii unei intensificări a persecutării veteranilor care au combătut fascismul, a comuniştilor şi a partidelor comuniste? Refuzul UE de a condamna manifestările dictate de denaturarea şi falsificarea grosieră a istoriei este oare legat de eforturile fără precedent depuse pentru a situa nazismul şi comunismul pe acelaşi plan?</PARA></CONTENT></QUEST>