<QUEST><TI><TI-INTRO>ÎNTREBARE ORALĂ <QREF QID="H-2010-0137">H-0137/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96680">Zigmantas Balčytis</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0137">Subiect: Protecţia drepturilor copiilor în Uniunea Europeană</OBJECT><CONTENT><PARA>O dispoziţie a Tratatului de la Lisabona privind drepturile copiilor permite Comunităţii să adopte măsuri pentru a se asigura că drepturile copiilor sunt integrate în toate domeniile majore de politică. Este alarmant faptul că abuzurile sexuale împotriva copiilor sunt în continuare o problemă gravă în UE. În anumite state membre, există case de copii în care nu sunt garantate în niciun fel standarde corespunzătoare de viaţă şi de îngrijire şi unde se înregistrează cazuri de abuzuri sexuale. Investigarea acestor cazuri se desfăşoară foarte încet.</PARA><PARA>Nu consideraţi oare că ar trebui să existe o monitorizare la nivel comunitar cu privire la modul de punere în aplicare a protecţiei drepturilor copiilor, precum şi o supraveghere mai strictă în ceea ce priveşte modul în care statele membre se asigură că drepturile copiilor sunt protejate şi că instituţiile cu sarcini în acest sens îşi desfăşoară activitatea în mod corespunzător pentru a proteja categoria cea mai vulnerabilă a societăţii, şi anume copiii?</PARA></CONTENT></QUEST>