<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000147">O-000147/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4432">Claude Turmes</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="39317">Anni Podimata</PERSON>, <PERSON ID="28477">Fiona Hall</PERSON></TI-AUTHOR></TI><OBJECT OBJID="OBJ000147">Subiect: Prevederile referitoare la pachetul de ajutor financiar destinat Portugaliei cu privire la revizuirea sistemelor de sprijinire a energiilor regenerabile</OBJECT><CONTENT><PARA>În comunicarea sa recentă intitulată „Energia din surse regenerabile: progrese către obiectivul 2020” şi în scrisoarea comisarului Oettinger adresată guvernului italian (15 aprilie 2011), Comisia a recunoscut nevoia de a acorda sprijin dezvoltării tehnologice în sectorul energiei regenerabile şi a confirmat că schimbările care afectează rentabilitatea financiară a proiectelor în curs de derulare riscă să prejudicieze stabilitatea investiţiei şi să afecteze încrederea investitorilor.</PARA><PARA>La 16 mai 2011, în pofida celor de mai sus, miniştrii de finanţe ai UE au aprobat un pachet de ajutor financiar şi au semnat un memorandum de înţelegere cu Fondul Monetar Internaţional (FMI) şi Portugalia prin care se solicită în mod expres revizuirea cadrului existent privind sursele regenerabile. Pentru contractele existente privind energiile regenerabile, guvernul portughez trebuie să evalueze „posibilitatea renegocierii contractelor în vederea stabilirii unui tarif mai scăzut la intrarea în reţea” şi să înainteze un raport în al patrulea trimestru din 2011, însoţit de un studiu mai aprofundat privind eficienţa sistemelor de sprijinire a energiilor regenerabile. Memorandumul de înţelegere obligă Portugalia să reducă tarifele la intrarea în reţea pentru contractele noi, să ofere un stimulent pentru reducerea costurilor prin tarife diferenţiate şi să elaboreze mecanisme alternative pentru tehnologii mai mature, precum primele pentru furnizarea de energie din surse regenerabile. </PARA><PARA>Aceasta reprezintă chiar tipul de schimbare a politicii care afectează încrederea învestitorilor. Astfel cum comisarul Oettinger a scris guvernului italian, asemenea politici ar putea afecta rentabilitatea financiară a proiectelor în curs de derulare şi riscă să încalce principiile generale ale legislaţiei naţionale şi ale UE. Acestea prejudiciază, de asemenea, stabilitatea investiţiilor în acest domeniu, cu posibile repercusiuni pentru redresarea economică.</PARA><PARA>Ce măsuri intenţionează Comisia să adopte pentru a se asigura că politicile şi recomandările acesteia nu sunt subminate, îndeosebi în contextul pachetelor de ajutor financiar? Cum intenţionează Comisia să asigure un cadru stabil şi de încredere pentru investiţiile în sursele regenerabile de energie şi să evite renegocierea contractelor? Poate Comisia confirma politica sa potrivit căreia ţările din sudul Europei sunt sprijinite pentru a-şi exploata la capacitate maximă sursele proprii de energie regenerabilă şi pentru a le folosi în continuare ca un instrument pentru redresarea economică şi crearea de locuri de muncă?</PARA></CONTENT></QUEST>