<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0084">O-0084/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="4532">Michael Cashman</PERSON>, <PERSON ID="4519">Claude Moraes</PERSON> şi <PERSON ID="28171">Emine Bozkurt</PERSON>, în numele Grupului <GRPOL GRPOLID="2949">S-D</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0084">Subiect: Legea lituaniană privind protecția minorilor față de efectele dăunătoare ale informațiilor publice</OBJECT><CONTENT><PARA>La 11 iunie 2009, Parlamentul lituanian a aprobat o serie de amendamente la legea privind protecția minorilor față de efectele dăunătoare ale informațiilor publice. Această lege stipulează că „informațiile publice care încurajează relațiile homosexuale și bisexuale” [articolul 4 alineatul (14)] și care „care sunt contrare valorilor familiei” [articolul 4 alineatul (15)] au un „efect dăunător asupra dezvoltării minorilor”. Aceste dispoziții pun un semn de egalitate între informațiile despre homosexualitate și prezentarea violenței fizice, a unui corp mutilat cu cruzime, precum informațiile care încurajează automutilarea sau sinuciderea. Legea duce la interzicerea oricăror informații privind homosexualitatea, dacă minorii au acces la acestea.</PARA><PARA>La 26 iunie 2009, președintele Lituaniei și-a folosit dreptul de veto pentru a respinge legea, întrucât aceasta a fost redactată într-un mod vag și neclar, solicitând Parlamentului să facă modificări astfel încât să se asigure că textul acesteia respectă „principiile constituționale ale statului de drept, clarității juridice și certitudinii juridice” și că „nu intră în conflict cu garanțiile oferite de o societate deschisă și de o democrație pluralistă”. La 14 iulie 2009 Parlamentul a respins vetoul președintelui. ONG-urile din domeniul drepturilor omului și deputații din Parlamentul European au solicitat în mod repetat instituțiilor UE să intervină și Consiliului de Conducere al Parlamentului lituanian (Seimas) să revizuiască proiectul de lege, urmând să se introducă o cerere de recurs la Curtea Constituțională. În plus, în toamnă urmează să fie examinate o serie de amendamente la codul penal și la cel administrativ, care incriminează acțiunile de „promovare a homosexualității” de către persoane fizice sau juridice în zonele publice, care sunt pasibile de pedeapsă cu muncă în folosul comunității, de amendă de până la 1 500 de euro sau de pedeapsă privativă de libertate.</PARA><PARA>A discutat Comisia aspectul menționat mai sus cu autoritățile lituaniene? Nu este Comisia de părere că o astfel de lege și astfel de amendamente sunt incompatibile atât cu drepturile omului și cu libertățile fundamentale, astfel cum sunt prevăzute de convențiile internaționale și europene și, în special, cu libertatea de exprimare, care include și dreptul de a căuta, de a primi și de a răspândi informații, cât și cu legislația și politicile UE  privind nediscriminarea Nu consideră Comisia că o astfel de lege contravine Cartei Drepturilor Fundamentale a UE, articolului 6 din TUE și articolului 13 din TCE, adică valorilor fundamentale pe care se bazează UE? Va solicita Comisia Agenției pentru Drepturi Fundamentale să evalueze legea menționată mai sus și amendamentele la aceasta? Ce va întreprinde Comisia pentru a se asigura că Lituania își respectă obligațiile care îi revin în conformitate cu Tratatele UE și cu legislația europeană și internațională? Este Comisia pregătită să declanșeze, dacă este cazul, procedura prevăzută la articolul 7 din TUE?</PARA></CONTENT></QUEST>