<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000095">O-000095/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="96739">Reinhard Bütikofer</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96701">María Muñiz De Urquiza</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000095">Subiect: O strategie UE cuprinzătoare cu privire la conflictele pentru resursele naturale</OBJECT><CONTENT><PARA>Programul de acțiune pentru componenta „reacție la situațiile de criză” a Instrumentului de stabilitate (IS) (articolul 4 alineatul (3)) cuprinde o propunere de acțiune menită să consolideze capacitatea actorilor locali, fără caracter statal, de a înțelege și de a soluționa mai bine conflictele pentru controlul asupra resurselor naturale. Se pare totuși că această acțiune nu este coordonată la nivelul UE. </PARA><PARA>Până în prezent, nu există nici o strategie UE cuprinzătoare cu privire la conflictele pentru resursele naturale, nici vreun cod de conduită obligatoriu sau norme de raportare a activităților desfășurate în țări terțe. Acest lucru este în puternic contrast cu legislația din SUA (Legea Dodd-Frank), Canada, Norvegia sau Hong Kong, care le impune companiilor private să publice sumele și destinatarii plăților efectuate în schimbul resurselor naturale.</PARA><PARA>Această lipsă de transparență favorizează corupția și conflictele din țările terțe. Un raport recent al Transparency International a indicat că foarte puține companii multinaționale declară plățile efectuate în favoarea guvernelor din țările-gazdă; de pildă, nici măcar o companie din UE nu și-a făcut publice transferurile de bani către regimul din Libia. </PARA><PARA>Cum intenționează Comisia să integreze proiectul de IS propus într-o abordare UE globală privind conflictele și resursele naturale? </PARA><PARA>Când intenționează Vicepreședintele/Înaltul Reprezentant, împreună cu SEAE și în colaborare cu Comisia, să prezinte o strategie UE cuprinzătoare cu privire la conflictele pentru resursele naturale, care să cuprindă și un cod de conduită obligatoriu pentru companiile care desfășoară activități în țări terțe, în special pentru proiectele care primesc finanțare din partea UE, de exemplu prin BEI sau prin BERD? </PARA><PARA>Intenționează Comisia să includă reguli de publicare obligatorie pentru plățile către țări terțe în propunerea sa privind raportarea pe țări care va fi publicată în cursul acestui an?</PARA></CONTENT></QUEST>