<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0194">O-0194/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="2247">Mathieu Grosch</PERSON>, <PERSON ID="28393">Luis de Grandes Pascual</PERSON>, <PERSON ID="28120">Simon Busuttil</PERSON>, <PERSON ID="96766">Ernst Strasser</PERSON>, <PERSON ID="28397">Agustín Díaz de Mera García Consuegra</PERSON>, <PERSON ID="96900">Georgios Papanikolaou</PERSON>, <PERSON ID="96879">Hella Ranner</PERSON>, <PERSON ID="4412">Véronique Mathieu</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0194">Subiect: Standardele de securitate în transportul aerian de mărfuri</OBJECT><CONTENT><PARA>Într-o lume globalizată, terorismul a devenit o amenințare globală, indiferent de cauzele profunde ale acestuia. Într-o societate democratică, nicio formă de terorism nu se justifică în niciun fel. Instituțiile democratice trebuie să adopte toate măsurile necesare pentru a garanta siguranța cetățenilor. Unele dintre ele pot avea un impact asupra vieții noastre de zi cu zi sau pot afecta libertatea noastră. Tehnologiile sunt strâns legate de ultimele progrese înregistrate în combaterea terorismului și acest lucru a devenit mai evident în sectorul transporturilor.</PARA><PARA>Se pare că s-au transportat pachete cu bombă pe câteva zboruri. Totuși, nu este încă clar dacă aceste pachete erau transportate pe avioane de marfă sau pe zboruri comerciale de pasageri. </PARA><PARA>Aceste incidente au reaprins dezbaterea privind siguranța aviației, punându-se accentul pe problemele de securitate legate de transportul aerian de marfă.</PARA><PARA>1. Consideră Comisia că reglementările actuale asigură în mod adecvat nivelul de protecție necesar în contextul recentelor evenimente și are aceasta în vedere revizuirea legislației în vigoare pentru a garanta o mai bună securitate împotriva unor asemenea amenințări?</PARA><PARA>2. Poate Comisia să confirme că 40% din transportul aerian de mărfuri este asigurat prin zboruri comerciale de pasageri? </PARA><PARA>3. Dacă se transportă marfă pe zborurile comerciale de pasageri, poate Comisia să confirme dacă marfa respectivă face doar obiectul unor controale în conformitate cu reglementările actuale? Dacă da, consideră Comisia că este necesar ca marfa în cauză să facă obiectul unor controale echivalente cu cele la care sunt supuși pasagerii și bagajele lor înainte de îmbarcarea pe un zbor comercial de pasageri?</PARA><PARA>4. Cum va reconcilia Comisia nevoia de controale mai stricte, fie tehnice (de exemplu scanere), fie prin intermediul altor mijloace de informare (de exemplu chestionare), cu dreptul pasagerilor la viață privată?</PARA><PARA>5. Ce măsuri va lua Comisia pentru a garanta niveluri echivalente de securitate în cazul zborurilor din țări terțe?</PARA></CONTENT></QUEST>