<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0005">O-0005/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96930">Vital Moreira</PERSON>, în numele <COMMITTEE COMMID="2859">Comisia pentru comerţ internaţional</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0005">Subiect: Efectele crizei economice asupra comerțului mondial</OBJECT><CONTENT><PARA>Efectele crizei economice asupra comerțului mondial indică o posibilă scădere de 10% în 2009. Menținerea fluxului comerțului internațional este esențială pentru UE și alte țări orientate spre export. În pofida angajamentelor asumate de G-20, acțiunile de restricționare și de denaturare a comerțului ca răspuns la criză s-au intensificat atât în cadrul G-20, cât și la nivel mondial.</PARA><PARA>Ce măsuri au fost luate pentru a face față acestor acțiuni? Pe de altă parte, au întreprins țările terțe acțiuni de contracarare a măsurilor adoptate de UE vizând stimularea creșterii economice?</PARA><PARA>Conform indicatorilor, anumite țări emergente mai puțin afectate de criză sunt pe cale de a deveni forța motrice a creșterii comerțului internațional. În acest caz, ar fi necesar ca industria UE să se reorienteze către alte piețe de export și, eventual, să readapteze caracteristicile produselor sale. Ce strategie intenționează Comisia să adopte pentru a permite industriei UE să devină mai competitivă?</PARA><PARA>Criza mondială și prăbușirea ulterioară a comerțului mondial au avut consecințe multiple asupra țărilor în curs de dezvoltare, unde există cea mai ridicată rată a șomajului. Ce măsuri de ajustare intenționează Comisia să adopte cu privire la relațiile sale comerciale și în special în ceea ce privește țările cele mai sărace din lume?</PARA><PARA>Deficitele comerciale ridicate sunt generate, pe de o parte, de cheltuielile și îndatorarea excesivă în anumite state membre, precum și în SUA și, pe de altă parte, de excedentele comerciale ale unor mari economii orientate spre export în unele țări emergente. Aceste deficite comerciale au contribuit la dezechilibrele globale aflate la originea crizei economice mondiale. Ce strategie intenționează Comisia să adopte în politica sa comercială pentru atenuarea acestor dezechilibre mondiale?</PARA><PARA>Se estimează că impactul social al crizei economice și prăbușirea ulterioară a comerțului mondial vor dura mai mult decât redresarea economică. Când intenționează Comisia să realizeze o evaluare a impactului privind efectele crizei asupra locurilor de muncă din Europa și din țările în curs de dezvoltare? Ce strategie intenționează aceasta să adopte pentru a permite integrarea dimensiunii sociale și de mediu a comerțului în cadrul normelor internaționale ale OMC?</PARA></CONTENT></QUEST>