<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0590">H-0590/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: decembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96989">Andres Perello Rodriguez</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0590">Subiect: Distrugerea patrimoniului cultural al cartierului Cabanyal (Valencia, Spania)</OBJECT><CONTENT><PARA>În luna aprilie a anului în curs, Curtea Constituțională din Spania a hotărât încetarea demolărilor decretate de guvernul autonom al Valenciei în cartierul istoric și marinăresc Cabanyal. Guvernul Comunității Valencia dorea astfel să anuleze efectele ordinului emis anul trecut de Ministerul Culturii, prin care se interzicea punerea în aplicare a unui plan municipal de prelungire a bulevardului Blasco Ibáñez până la mare, distrugând patrimoniul unui cartier care cuprinde unele dintre cele mai frumoase exemple de arhitectură industrială și civilă din secolul XIX în UE. Recent, atât Ombudsman-ul Comunității Valencia, cât și Tribunalul de Primă Instanță al UE, au admis plângeri ale unor cetățeni împotriva planului, care denunțau demolările fără discriminare și refuzul Consiliului de a acorda licențe pentru renovarea clădirilor.</PARA><PARA>De asemenea, Comisia a realizat demersuri în legătură cu o plângere a organizațiilor pentru protecția mediului cu privire la faptul că proiectul nu conține o evaluare a impactului asupra mediului. Având în vedere noile informații prezentate anterior, intenționează Comisia să ia măsuri pentru garantarea respectării patrimoniului cultural european în cazul cartierului Cabanyal?</PARA></CONTENT></QUEST>