<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000147">H-000147/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: aprilie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="4440">Anne E. Jensen</PERSON> <GRPOL GRPOLID="1119">(ALDE)</GRPOL></TI-AUTHOR></TI><OBJECT OBJID="OBJ000147">Subiect: Utilizarea SafeSeaNet pentru garantarea unei zone maritime unice</OBJECT><CONTENT><PARA>La înfiinţarea proiectului-pilot „Centura albastră”, în noiembrie 2010, Comisia a ales să se concentreze asupra navelor angajate în mod exclusiv în comerţul intern al UE. Proiectul subliniază în special avantajele utilizării SafeSeaNet, ca un instrument de reducere a sarcinilor administrative ale transportului maritim pe distanţă scurtă. Totuşi, transportul maritim pe distanţă lungă ar putea, de asemenea, să beneficieze de pe urma utilizării SafeSeaNet ca instrument de reducere a sarcinilor administrative, întrucât, în cadrul rutelor lor internaţionale, aceşti operatori transportă bunuri şi între porturile UE.</PARA><PARA>Cum se va asigura Comisia că şi transportul maritim pe distanţă lungă va beneficia de eventualele avantaje prevăzute în proiectul „Centura albastră” şi cum intenţionează aceasta să integreze complet aceşti operatori în proiectele-pilot?</PARA><PARA>Intenţionează Comisia, în viitor, să acţioneze pentru crearea unei veritabile zone maritime europene unice, în cadrul căreia atât transportul maritim pe scurtă distanţă, cât şi cel pe lungă distanţă, să beneficieze de SafeSeaNet, asigurând astfel o concurenţă echitabilă cu alte mijloace de transport şi limitând sarcinile administrative în toate sectoarele industriei navale? </PARA></CONTENT></QUEST>