<QUEST><TI><TI-INTRO>ÎNTREBARE ORALĂ <QREF QID="H-2008-0735">H-0735/08</QREF></TI-INTRO><TI-SESSION>pentru timpul afectat întrebărilor din perioada de sesiune octombrie 2008</TI-SESSION><TI-RULES-EP>în conformitate cu articolul 109 din Regulamentul de procedură</TI-RULES-EP><TI-AUTHOR>de <PERSON ID="36281">Silvia-Adriana Ţicău</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0735">Subiect: Promovarea zonelor de odihnă și a parcărilor sigure pentru șoferii ce efectuează transport de marfă</OBJECT><CONTENT><PARA>Transportul rutier deține o cotă de 72,2% din totalul transportului intercomunitar terestru de mărfuri. În transportul rutier european activează aproximativ 600 000 de întreprinderi și 4,5 milioane de angajați. De aici rezultă importanța acestuia pentru dezvoltarea economică a Uniunii. În aceste condiții, siguranța traficului rutier și îmbunătățirea condițiilor sociale ale șoferilor devin extrem de importante. Reglementările europene impun respectarea anumitor condiții privind timpul de condus, timpul de lucru și timpul de odihnă de către șoferi. Numărul de parcări sigure este însă insuficient. Statisticile Serviciului de raportare a incidentelor arată că în Uniune se înregistrează anual pierderi de 8,2 miliarde euro ca urmare a furturilor de mărfuri transportate, 70% din incidentele raportate având loc în perioada de staționare. </PARA><PARA>Doresc să întreb Comisia care sunt măsurile și proiectele comunitare avute în vedere, pentru construcția de parcări sigure, în special pentru România și Bulgaria și cum sunt acestea reflectate în bugetul Uniunii.</PARA></CONTENT></QUEST>