<QUEST><TI><TI-INTRO>ÎNTREBARE ORALĂ <QREF QID="H-2010-0032">H-0032/10</QREF></TI-INTRO><TI-SESSION>pentru timpul afectat întrebărilor din perioada de sesiune februarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="4274">Olle Schmidt</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0032">Subiect: Situaţia din Eritreea referitoare la încălcarea libertăţii de exprimare şi ziariştii aflaţi în închisoare</OBJECT><CONTENT><PARA>În Eritreea sunt deţinuţi în închisori mai mulţi ziarişti decât în China şi aceasta în ciuda faptului că este o ţară mică, cu o populaţie de numai 5,6 milioane de locuitori. Printre aceşti deţinuţi se numără şi Dawit Isaak, ziarist de naţionalitate suedeză, prin urmare cetăţean al Uniunii Europene, care este închis din 2001, fără a fi avut dreptul la un proces, pentru simplul motiv că şi-a exercitat dreptul la libertatea de exprimare.</PARA><PARA>Situaţia din Eritreea, ca şi posibilitatea de a o influenţa prin intermediul ajutoarelor financiare europene, a fost evocată în timpul audierilor baroanei Catherine Ashton, în Parlamentul European, la începutul lunii ianuarie. În răspunsul său, aceasta a subliniat faptul că ajutoarele europene ar trebui să fie utilizate pentru a se asigura protejarea drepturilor omului.</PARA><PARA>Cum va utiliza Comisia, în mod concret, ajutoarele financiare europene, pentru a se asigura de faptul că drepturile omului sunt respectate în Eritreea?</PARA><PARA>Dawit Isaak este în închisoare pentru simplul fapt că a făcut uz de libertatea de exprimare, un drept fundamental al tuturor cetăţenilor UE.</PARA><PARA>Ce măsuri intenţionează să adopte, în mod concret, Comisia pentru a obţine eliberarea acestui cetăţean european?</PARA></CONTENT></QUEST>