<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0084">O-0084/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="23866">Edit Bauer</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0084">Subiect: Carta drepturilor femeii</OBJECT><CONTENT><PARA>Comunicarea Comisiei, intitulată „Un angajament consolidat în favoarea egalităţii dintre femei şi bărbaţi - O cartă a femeii” [COM(2010)0078)], publicată la începutul lunii martie 2010 cu ocazia Zilei Internaţionale a Femeii, a reamintit că egalitatea dintre femei şi bărbaţi este un drept fundamental, consacrat la articolul 2 din Tratatul privind Uniunea Europeană şi în Carta drepturilor fundamentale a Uniunii Europene. De asemenea, comunicarea stabileşte cinci domenii principale de acţiune pentru următorii cinci ani în vederea promovării egalităţii. Parlamentul European aşteaptă cu interes noua strategie cuprinzătoare pentru egalitatea dintre femei şi bărbaţi, care va fi adoptată de Comisie până în septembrie 2010.</PARA><PARA>1.  Ar putea Comisia să informeze Parlamentul cu privire la noile evoluţii înregistrate începând cu luna martie 2010, în special în ceea ce priveşte pregătirea noii strategii? </PARA><PARA>2.  Ce măsuri concrete va lua fiecare comisar în vederea îndeplinirii obiectivelor definite în comunicarea Comisiei pentru a asigura un angajament consolidat faţă de egalitatea de gen?</PARA><PARA>3.  Cum preconizează Comisia să îşi îndeplinească angajamentul de a garanta realizarea deplină a potenţialului femeilor şi utilizarea deplină a competenţelor acestora, asigurând în acelaşi timp concilierea activităţii profesionale cu viaţa de familie şi cu cea privată?</PARA><PARA>4.  Ce instrumente intenţionează Comisia să mobilizeze pentru a reduce semnificativ diferenţa de remunerare dintre femei şi bărbaţi?</PARA><PARA>5.  Ce acţiuni preconizează Comisia să desfăşoare pentru a asigura o reprezentare mai echitabilă a femeilor şi bărbaţilor în funcţiile de conducere din sectorul public şi din cel economic?</PARA><PARA>6.  Comunicarea exprimă voinţa Comisiei „de a acţiona în favoarea egalităţii între femei şi bărbaţi în cadrul parteneriatelor cu toate părţile interesate, inclusiv societatea civilă, la nivel naţional, european şi internaţional”. Cum intenţionează Comisia să implice Parlamentul European în acest proces de lucru?</PARA></CONTENT></QUEST>