<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0141">O-0141/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON> şi <PERSON ID="4294">Heide Rühle</PERSON>, în numele <COMMITTEE COMMID="2867">Comisia pentru piaţa internă şi protecţia consumatorilor</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0141">Subiect: Jocurile de noroc on-line în raport cu hotărârile recente ale CEJ</OBJECT><CONTENT><PARA>Curtea Europeană de Justiție confirmă prin hotărârea C-42/07 faptul că fiecare stat membru poate stabili obiectivele de politică națională în materie de pariuri și jocuri de noroc și defini nivelul de protecție vizat. Prin urmare, fiecare stat membru poate să interzică operatorilor să ofere jocuri de noroc prin internet pe întreg teritoriul statului membru respectiv, inclusiv în cazul în care operatorii sunt stabiliți și prestează legal servicii similare într-un alt stat membru. Cu toate acestea, restricțiile (privind libertatea de a presta servicii) ar trebui să permită atingerea obiectivelor invocate de statele membre în cauză; acestea trebuie să fie proporționale și aplicate fără discriminare.</PARA><PARA>CEJ subliniază aspectul menționat mai sus în hotărârea C-153/08. În acest sens, legislația națională permite garantarea atingerii obiectivului urmărit doar în condițiile în care este aplicată în mod coerent și sistematic. În prezent, mai multe state membre își revizuiesc cadrul legislativ în acest domeniu.</PARA><PARA>Ținând seama de Rezoluția sa referitoare la integritatea jocurilor de noroc on-line din 10 martie 2009 (<ANCHOR ID="1" FAMILY="TA" TYPE="P6-TA" YEAR="2009" NUMBER="0097">P6_TA(2009)0097</ANCHOR>), Parlamentul adresează Comisiei următoarele întrebări:</PARA><PARA>1. Care sunt acțiunile preconizate de Comisie, având în vedere hotărârile CEJ cu privire la jocurile on-line? De asemenea, care este stadiul actual al procedurilor de încălcare inițiate de Comisie împotriva mai multor state membre cu scopul de a examina dacă măsurile naționale de limitare a prestării serviciilor transfrontaliere de jocuri de noroc on-line sunt compatibile cu dreptul comunitar?</PARA><PARA>2. Ar putea Comisia să comenteze evoluțiile recente ale legislației în statele membre, ținând seama de aceste hotărâri ale CEJ?</PARA><PARA>3. Preconizează Comisia un cadru de reglementare comun pentru activitățile transfrontaliere de jocuri de noroc on-line din ce în ce mai numeroase, pentru a garanta că jocurile de noroc on-line sunt abordate în mod responsabil, astfel încât să se asigure protecția consumatorilor vulnerabili, prevenirea dependenței și a compulsiunii, precum și evitarea crimei organizate?</PARA></CONTENT></QUEST>