<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0447">H-0447/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: septembrie II 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0447">Subiect: Memorandumul destructurează familiile populare şi educaţia</OBJECT><CONTENT><PARA>În Grecia, mii de copii din familiile populare nu găsesc locuri în grădiniţele publice, pentru că o serie de autorităţi locale închid aceste instituţii din lipsă de resurse şi de personal. Astfel, doar în municipalitatea Atenei, din 8 816 cereri au fost acceptate 5 465. În plus, între 60 şi 70 % din personalul grădiniţelor este ameninţat de concediere, contractele persoanelor respective nefiind reînnoite. Mai mult, în acest an numărul angajărilor de cadre didactice în învăţământul public a scăzut la jumătate, în timp ce ieşirile la pensie sunt tot mai numeroase, ajungându-se în situaţia unei necesităţi neacoperite estimate la 20 000 de cadre didactice! Aceste probleme, adăugate la şomajul masiv şi la reducerea mare a salariilor şi a prestaţiilor sociale, favorizată în special de Memorandumul semnat de guvernul PASOK cu Uniunea Europeană, BCE şi FMI, agravează ansamblul problemelor familiilor din clasa muncitoare şi cea populară. </PARA><PARA>Este Consiliul la curent cu faptul că măsurile luate în cadrul Memorandumului au consecinţe insuportabile pentru familiile populare, în special pentru femei, din cauza agravării dramatice a lipsei de personal din grădiniţele publice, a degradării funcţionării şcolilor publice şi a atingerii aduse dreptului la educaţie al copiilor de muncitori? </PARA></CONTENT></QUEST>