<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0638">H-0638/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="24030">Philip Claeys</PERSON> <GRPOL GRPOLID="2970">(NI)</GRPOL></TI-AUTHOR></TI><OBJECT OBJID="OBJ0638">Subiect: Necesitatea unei atitudini ferme a UE față de țările terțe care împiedică întoarcerea solicitanților de azil respinși și care contribuie astfel la criza în materie de azil din Grecia</OBJECT><CONTENT><PARA>UE combate imigrația ilegală a străinilor, dar, recent, un număr de țări au hotărât să nu mai trimită în Grecia solicitanți de azil respinși, și aceasta în pofida „Regulamentului Dublin” al UE. Comisia LIBE a constatat, cu ocazia unei vizite recente în Grecia, că unul dintre motive este acela că ambasadele Algeriei, Marocului, Turciei, Tunisiei și Pakistanului refuză să emită documente de întoarcere în timp util, ceea ce determină o creștere continuă a numărului de persoane aflate în mod ilegal pe teritoriul Greciei.</PARA><PARA>Ce întreprinde UE pentru a obliga aceste țări terțe să își supravegheze în mod adecvat frontierele cu UE? Intenționează UE să subordoneze, în viitor, ajutorul acordat acestor țări și cooperarea cu acestea controalelor la frontieră și politicii de returnare? Este pregătită Comisia să includă supravegherea, de către Turcia, a frontierelor sale, precum și încheierea, în scurt timp, a unui acord cu Frontex în evaluarea sa privind ajutorul acordat Turciei în cadrul IPA?</PARA></CONTENT></QUEST>