<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0089">O-0089/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="1309">Brian Simpson</PERSON>, în numele <COMMITTEE COMMID="2868">Comisia pentru transport şi turism</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0089">Subiect: Despăgubiri pentru pasageri în cazul falimentului unei companii aeriene</OBJECT><CONTENT><PARA>Începând cu anul 2000 s-au înregistrat 77 de falimente ale companiilor aeriene în Uniunea Europeană, cel mai recent fiind cel al companiei Sky Europe, cu sediul în Slovacia.</PARA><PARA>În acest din urmă caz și în multe altele, pasagerii sunt abandonați, de cele mai multe ori în destinațiile de vacanță și uneori fără cazare, aceștia confruntându-se adesea cu necesitatea de a găsi un zbor de întoarcere. În cele mai multe cazuri nu sunt plătite despăgubiri, pasagerii care nu au folosit o carte de credit sau nu au apelat la serviciile unei agenții de voiaj atunci când și-au făcut rezervarea sunt deosebit de vulnerabili.</PARA><PARA>Contextul general al pieței este caracterizat de o creștere a numărului de pasageri ai transportatorilor low-cost (TLC), care dețin în prezent o cotă semnificativă pe piața zborurilor spre destinații de vacanță, și de un declin al pachetelor turistice.</PARA><PARA>Directiva privind serviciile turistice (Directiva nr. 90/314/CEE<FNREF FNIDREF="FN1"/> a Consiliului) îi protejează pe utilizatorii de pachete turistice. Răspunderea minimă a companiei aeriene în caz de deces sau vătămare ca urmare a unui accident este definită în Regulamentul (CE) nr. 2027/97<FNREF FNIDREF="FN2"/>. Cerințele în materie de asigurare pentru operatorii aerieni privind răspunderea față de pasageri și terțe părți fac obiectul Regulamentului (CE) nr. 785/2004<FNREF FNIDREF="FN3"/> și cele privind refuzul la îmbarcare al Regulamentului (CE) nr. 261/2004<FNREF FNIDREF="FN4"/>.</PARA><PARA>Cu toate acestea, problema protecției pasagerilor împotriva falimentului unei companii aeriene nu este menționată nicăieri în legislația UE.</PARA><PARA>Cum intenționează Comisia să acopere această lacună?</PARA><PARA>Va elabora aceasta o legislație specifică pentru a oferi pasagerilor protecție împotriva falimentului unei companii aeriene? Va propune Comisia revizuirea legislației relevante privind falimentul astfel încât să includă și cazuri precum cel al companiei Sky Europe? </PARA><PARA>Ce posibilități întrevede Comisia în ceea ce privește înființarea unui fond de rezervă pentru despăgubiri, finanțat din contribuțiile operatorilor aerieni?</PARA><FN FNID="FN1">  JO L 158, 23.6.1990, p. 59.</FN><FN FNID="FN2">  JO L 285, 17.10.1997, p. 1.</FN><FN FNID="FN3">  JO L 138, 30.4.2004, p. 1.</FN><FN FNID="FN4">  JO L 46, 17.2.2004, p. 1.</FN></CONTENT></QUEST>