<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000071">H-000071/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: martie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000071">Subiect: Probleme întâmpinate de către imigranţi şi refugiaţi în Grecia</OBJECT><CONTENT><PARA>Sute de mii de imigranţi şi de refugiaţi trăiesc, în Grecia, în condiţii sordide, fără permis de şedere sau de muncă şi lipsiţi de protecţie internaţională. Chiar dacă aceştia au drept destinaţie finală alte ţări din Uniunea Europeană în care s-au instalat deja rude sau prieteni, cea mai mare parte a refugiaţilor politici şi a imigranţilor nu se pot deplasa, întrucât nu dispun de documentele de identitate sau de călătorie prevăzute de regulamentul de la Dublin. Tragicul naufragiu survenit recent în largul insulei Corfu, care a făcut victime printre imigranţi, îndeosebi femei şi copii, evidenţiază situaţia explozivă din Grecia.</PARA><PARA>Când intenţionează Comisia să abroge regulamentul de la Dublin pentru a permite imigranţilor blocaţi în Grecia să se deplaseze în ţările lor de destinaţie? Ce poziţie adoptă Comisia faţă de necesitatea de a legitima imigranţii şi de a acorda protecţie internaţională refugiaţilor politici? </PARA></CONTENT></QUEST>