<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0205">O-0205/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96907">Takis Hadjigeorgiou</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0205">Subiect: Necesitate imperioasă privind organizarea unui recensământ al populaţiei din zonele ocupate ale Ciprului</OBJECT><CONTENT><PARA>Aş dori să vă îndrept atenţia către o chestiune extrem de importantă, şi anume planul Turciei de a schimba caracterul demografic al comunităţii cipriote turce, precum şi caracterul democratic al Ciprului în general. Guvernul Republicii Turcia, încălcând prevederile Convenţiei de la Geneva, a mutat în mod sistematic mii de cetăţeni în nordul Ciprului, transformând astfel comunitatea cipriotă turcă într-o minoritate. Această evaluare a situaţiei a fost, de asemenea, confirmată acum câţiva ani în cadrul raportului dlui Jaakko Laakso intitulat „Colonizarea zonei ocupate a Ciprului de către cetăţenii turci care se stabilesc aici”, care a fost elaborat în cadrul Comisiei pentru migrație, refugiați și demografie în numele Consiliului Europei din mai 2003 (doc. nr. 9799). În plus, unui ministru turc i s-a adresat de curând o întrebare legată de numărul exact de locuitori din zona ocupată a Ciprului, dar acesta nu a putut să menţioneze un număr exact.</PARA><PARA>Mulţi ciprioţi turci, confruntându-se cu un aflux constant de cetăţeni turci care se stabilesc în zona respectivă, ne solicită în mod repetat ajutorul cu privire la păstrarea identităţii lor, solicită comunităţii internaţionale şi Uniunii Europene să includă această chestiune pe ordinea lor de zi pentru a organiza imediat, sub supravegherea unor observatori internaţionali, un recensământ al populaţiei din zonele ocupate ale Ciprului.</PARA><PARA>Doreşte Comisia să includă pe ordinea sa de zi chestiunea legată de schimbările demografice din nordul Ciprului şi să exercite o presiune corespunzătoare astfel încât să poată fi demarată verificarea necesară?</PARA><PARA>Consider că ciprioţii turci, în calitate de cetăţeni ai UE, au tot dreptul să solicite acest lucru.</PARA></CONTENT></QUEST>