<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0129">O-0129/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="4529">Baroness Sarah Ludford</PERSON>, <PERSON ID="28411">Ignasi Guardans Cambó</PERSON>, <PERSON ID="28266">Sophia in 't Veld</PERSON> şi <PERSON ID="4740">Marco Cappato</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0129">Subiect: Relocarea prizonierilor din Guantanamo</OBJECT><CONTENT><PARA>După mai mulți ani în care au fost deținuți pe nedrept, în Guantanamo au rămas aproximativ 55 de persoane care nu au fost niciodată puse sub acuzare și despre care se presupune că nu vor fi acuzate de către Comisia Militară a SUA sau în urma vreunui alt proces juridic că ar fi comis o infracțiune. Într-adevăr, Statele Unite au recunoscut că aproximativ 30 dintre aceștia nu mai sunt suspectați și pot fi eliberați dar că nu pot fi returnați în țările lor de origine deoarece riscă să fie persecutați sau torturați.</PARA><PARA>Având în vedere că:</PARA><PARA>- Parlamentul European a adoptat diverse rezoluții prin care solicită închiderea centrului de detenție din Guantanamo și solicită statelor membre ale UE să ofere protecție umanitară persoanelor deținute în ilegal Guantanamo, cărora ar trebui să li se acorde statutul de refugiat politic; </PARA><PARA>- președintele ales Barack Obama a menționat din nou faptul că închiderea centrului ilegal de detenție din golful Guantanamo este prioritară;</PARA><PARA>- eliberarea deținuților care nu mai sunt suspectați și care ar trebui repatriați sau cărora ar trebui să li se acorde statutul de refugiat trebuie să constituie o prioritate în procesul de închidere a închisorii americane off-shore din Guantanamo;</PARA><PARA>- diverse state membre ale UE au fost implicate în transportul de prizonieri spre Guantanamo și/sau deținerea ilegală a acestora în acest loc de către CIA și forțele militare ale SUA, precum și în „închisorile secrete” recunoscute de Președintele Bush și trebuie, astfel, să împărtășească cu SUA atât răspunderea pentru eliberarea și relocarea deținuților cărora ar trebui să li se acorde statutul de refugiat, cât și responsabilitatea de a cere ca persoanele care pot fi puse sub acuzare să fie încadrate fără întârziere în proceduri judiciare corecte.</PARA><PARA>A primit Consiliul sau un stat membru vreo cerere din partea administrației SUA sau din partea unor persoane particulare pentru a reloca deținuții din Guantanamo? Dacă da, care au fost reacțiile și rezultatele și care a fost temeiul juridic folosit pentru luarea deciziei?</PARA><PARA>Consiliul sau vreun stat membru au efectuat deja demersuri către administrația SUA pentru a garanta că persoanele suspecte de acte teroriste și care urmează să fie puse sub acuzare pentru o infracțiune, oricare ar fi aceasta, și care sunt deținute de SUA în golful Guantanamo sau în oricare dintre „închisorile secrete” sunt încadrate fără întârziere în proceduri judiciare corecte? Dacă da, care au fost demersurile respective? Dacă nu, care sunt inițiativele care vor fi luate în această privință?</PARA></CONTENT></QUEST>