<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0344">H-0344/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: iulie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0344">Subiect: Continuarea, de către SUA, a persecuţiei politice nefondate a militantului Sean Garland</OBJECT><CONTENT><PARA>La cinci ani după ce a fost arestat ilegal şi deţinut în mod arbitrar în 2005, sub acuzaţia fabricată de „complot comunist menit să submineze dolarul”, Sean Garland, preşedintele Partidului Muncitorilor din Irlanda, este în continuare victima persecuţiei politice. Militantul irlandez, care a fost arestat pentru o a doua oară în ianuarie 2009, se află sub ameninţarea permanentă a extrădării către Statele Unite ale Americii, şi aceasta în ciuda caracterului nefondat al acuzaţiilor şi a puternicei mişcări internaţionale de solidaritate care s-a dezvoltat în toţi aceşti ani. Faptele demonstrează că este vorba despre o persecuţie politică evidentă care vizează mişcarea muncitorilor şi pe cei care luptă împotriva imperialismului şi pentru interesele populare.</PARA><PARA>Condamnă Consiliul arestarea şi persecuţia politică inadmisibile ale lui Sean Garland, acţiuni ce constituie o nouă lovitură la adresa drepturilor democratice şi a libertăţilor popoarelor?</PARA></CONTENT></QUEST>