<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000121">O-000121/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96932">Birgit Sippel</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000121">Subiect: Mandatul european de arestare</OBJECT><CONTENT><PARA>Mandatul european de arestare s-a dovedit a fi un instrument eficient în combaterea criminalității transfrontaliere și a terorismului. Cu toate acestea, reputația acestuia este afectată de relatări conform cărora este utilizat pentru interogatorii mai degrabă decât pentru urmărirea penală și punerea în executare a sentințelor, inclusiv pentru infracțiuni minore, fără a lua în considerare în mod corespunzător dacă predarea este proporțională, în ciuda costurilor financiare și umane implicate (estimate la 25 000 EUR pentru fiecare procedură de predare).</PARA><PARA>De asemenea, decizia de a nu executa un mandat european de arestare nu este întotdeauna respectată de către statul membru emitent, ceea ce înseamnă că persoana este arestată din nou după ce aceasta a trecut granița.</PARA><PARA>Apoi, nu există niciun instrument adecvat de reprezentare juridică a persoanelor urmărite în baza unui mandat european de arestare atât în statul membru emitent, cât și în cel de executare. În sfârșit, din nefericire, condițiile din închisorile din multe state membre ale UE sunt atât de precare încât pun la îndoială în mod semnificativ tratamentul adecvat al deținuților, care stă la baza mandatului european de arestare și a deciziei-cadru privind transferul persoanelor condamnate, care urmează să fie pusă în aplicare în curând.</PARA><PARA>- Cum intenționează Consiliul să garanteze încetarea de îndată a utilizării disproporționate a mandatului european de arestare, de facto și de jure?</PARA><PARA>- Cum intenționează Consiliul să asigure faptul că persoanele urmărite în baza unui mandat european de arestare se vor bucura de dreptul de a contesta mandatul european de arestare atât în statul emitent, cât și în statul de executare, și că decizia de a nu executa un mandat european de arestare duce la eliminarea alertei Schengen?</PARA><PARA>- Cum intenționează Consiliul să asigure creșterea nivelului standardelor justiției penale din Uniunea Europeană și îmbunătățirea condițiilor din închisori înainte ca instanțele să intervină și să oprească transferurile ulterioare din cauza posibilei încălcări a drepturilor fundamentale ale persoanei vizate?</PARA></CONTENT></QUEST>