<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0104">O-0104/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96777">Paweł Zalewski</PERSON>, <PERSON ID="23746">Vytautas Landsbergis</PERSON>, <PERSON ID="28424">Tunne Kelam</PERSON>, <PERSON ID="4393">Mario Mauro</PERSON>, <PERSON ID="28297">Jacek Saryusz-Wolski</PERSON>, <PERSON ID="23894">Anna Záborská</PERSON>, <PERSON ID="1263">Elmar Brok</PERSON>, <PERSON ID="28474">Ioannis Kasoulides</PERSON>, <PERSON ID="2341">Michael Gahler</PERSON>, <PERSON ID="23785">Andrzej Grzyb</PERSON>, <PERSON ID="96651">Eduard Kukan</PERSON>, <PERSON ID="97968">Andrey Kovatchev</PERSON>, <PERSON ID="1253">Hans-Gert Pöttering</PERSON>, <PERSON ID="96838">Cristian Dan Preda</PERSON>, <PERSON ID="33984">Ioan Mircea Paşcu</PERSON>, <PERSON ID="96788">Krzysztof Lisek</PERSON>, <PERSON ID="96747">Arnaud Danjean</PERSON>, <PERSON ID="28288">Jan Olbrycht</PERSON>, <PERSON ID="28400">Francisco José Millán Mon</PERSON>, <PERSON ID="96796">Ryszard Antoni Legutko</PERSON>, <PERSON ID="28380">Marek Siwiec</PERSON>, <PERSON ID="96784">Janusz Władysław Zemke</PERSON>, <PERSON ID="28280">Filip Kaczmarek</PERSON>, <PERSON ID="28617">Inese Vaidere</PERSON>, <PERSON ID="28276">Laima Liucija Andrikienė</PERSON>, <PERSON ID="28135">György Schöpflin</PERSON>, <PERSON ID="96678">Alf Svensson</PERSON>, <PERSON ID="28112">Gay Mitchell</PERSON>, <PERSON ID="96727">Zoran Thaler</PERSON>, <PERSON ID="96731">Werner Schulz</PERSON>, <PERSON ID="96901">Arturs Krišjānis Kariņš</PERSON>, <PERSON ID="96696">Algirdas Saudargas</PERSON>, <PERSON ID="28124">Gunnar Hökmark</PERSON>, <PERSON ID="28165">Lambert van Nistelrooij</PERSON>, <PERSON ID="28125">Anna Ibrisagic</PERSON>, <PERSON ID="23782">Jacek Protasiewicz</PERSON>, <PERSON ID="96774">Jarosław Leszek Wałęsa</PERSON>, <PERSON ID="96933">Milan Zver</PERSON>, <PERSON ID="28170">Peter Šťastný</PERSON>, <PERSON ID="28313">Ville Itälä</PERSON>, <PERSON ID="96785">Lena Barbara Kolarska-Bobińska</PERSON>, <PERSON ID="23787">Czesław Adam Siekierski</PERSON>, <PERSON ID="96792">Bogdan Kazimierz Marcinkiewicz</PERSON>, <PERSON ID="96695">Radvilė Morkūnaitė</PERSON> şi <PERSON ID="96692">Leonidas Donskis</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0104">Subiect: Pacea și cooperarea în relațiile cu Belarus și Rusia</OBJECT><CONTENT><PARA>Manevrele militare ruso-belaruse, cele mai ample manevre din ultimii ani, au luat sfârșit la 29 septembrie, în apropiere de granița cu UE. Acest fapt necesită o reacție din partea UE, fiind inevitabil legat de siguranța statelor membre și de integritatea politicilor estice ale UE.</PARA><PARA>Suntem intrigați și revoltați de scenariile antrenamentelor din septembrie, cunoscute sub numele de „West 2009”. Printre altele, în cadrul acestor manevre s-a simulat un atac din direcția teritoriului UE asupra teritoriului bielorus. Suntem, de asemenea, îngrijorați de prima parte a manevrelor din septembrie, care au avut loc în bazinul baltic, unde s-a simulat pentru prima oară apărarea conductei „Nord Stream”. Scenariul acestor manevre poate fi considerat ca un preludiu la militarizarea crescândă a regiunii baltice de către Federația Rusă. Acest fapt va perturba atitudinea în favoarea neutralității „apelor maritime neutre”, va ridica probleme privind siguranța în întreaga regiune și va întrerupe legăturile normale ale membrilor UE din regiunea baltică.</PARA><PARA>Rolul Belarusului în cadrul acestor manevre este neclar.  Programul de parteneriat estic, acceptat de Minsk, presupune dezvoltarea cooperării, având la bază bunăvoința reciprocă și o abordare pașnică.  Plecăm de la premisa că vom fi tratați de guvernul din Belarus ca parteneri credibili, și nu ca dușmani. Politica Uniunii Europene este transparentă și predictibilă.  Așteptăm același lucru și din partea Belarusului. Doar așa programul de parteneriat estic va avea o șansă de reușită.  În prezent, ideea ca Belarusul să adere la parteneriatul estic este în contradicție cu faptul că guvernul acestei țări execută manevre care simulează apărarea în cazul unui atac pornit de pe teritoriul UE. În plus, să nu uităm că aceste manevre au fost executate în cooperare cu un stat care folosește efectiv pretextul „nevoii de a se apăra” pentru a-și ataca vecinii.</PARA><PARA>În situația actuală, pentru calitatea relației dintre Uniunea Europeană și Belarus, pentru viitorul parteneriatului estic, precum și pentru credibilitatea și integritatea politicii estice a UE, reacția reprezentaților UE față de guvernul bielorus ar trebui să fie clară. Luând în considerare argumentele de mai sus, rugăm Comisia să răspundă dacă și cum a reacționat Uniunea Europeană față de manevrele ruso-bieloruse, manevre în cadrul cărora se presupune că unul sau două din statele membre ale Uniunii Europene sunt agresori.</PARA></CONTENT></QUEST>