<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000083">O-000083/2012</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="96812">Juan Fernando López Aguilar</PERSON>, <PERSON ID="96768">Enrique Guerrero Salom</PERSON>, <PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON>, <PERSON ID="96892">Roberto Gualtieri</PERSON>, <PERSON ID="96911">Tanja Fajon</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000083">Subiect: Aderarea UE la CEDO și reforma Curții Europene a Drepturilor Omului</OBJECT><CONTENT><PARA>Convenția europeană a drepturilor omului (CEDO) a luat naștere după sfârșitul celui de-al doilea război mondial cu scopul de a garanta democrația, statul de drept, drepturile omului și libertățile fundamentale în Europa. CEDO le oferă indivizilor posibilitatea de a intenta o acțiune în fața unei Curți europene împotriva guvernelor responsabile pentru încălcări ale drepturilor fundamentale.</PARA><PARA>UE a acordat dintotdeauna cea mai mare importanță CEDO, fapt demonstrat de condiționarea aderării unui stat la UE de aderarea la Consiliul Europei și de semnarea CEDO. În plus, UE face de multă vreme eforturi pentru a adera la CEDO, aspirație care a devenit o obligație în temeiul articolului 6 din Tratatul privind Uniunea Europeană (care stipulează că „Uniunea aderă la Convenția europeană pentru apărarea drepturilor omului și a libertăților fundamentale”). UE a instituit Carta drepturilor fundamentale a UE, care este aplicabilă instituțiilor UE și statelor membre atunci când pun în aplicare legislația UE.</PARA><PARA>Comisia Europeană negociază aderarea UE la CEDO cu Consiliul Europei. S-a ajuns la un proiect de acord, dar acesta este contestat în prezent de unele guverne europene, având ca rezultat periclitarea întregului proces de aderare.</PARA><PARA>În același timp, guvernul Regatului Unit, care deține în prezent Președinția Consiliului Europei, a anunțat că se va concentra asupra continuării reformei Curții Europene a Drepturilor Omului (CEDO)<FNREF FNIDREF="FN1"/>. Președintele Curții Europene a Drepturilor Omului a subliniat responsabilitatea statelor părți de a asigura punerea în aplicare a hotărârilor<FNREF FNIDREF="FN2"/>, în timp ce Adunarea parlamentară a Consiliului Europei a adăugat că statele trebuie să abordeze aspectele structurale/sistemice și să consolideze rolul Curții Europene a Drepturilor Omului pentru a garanta eficiența acesteia<FNREF FNIDREF="FN3"/>.</PARA><PARA>- Poate Consiliul să ofere informații referitoare la stadiul negocierilor privind aderarea UE la CEDO, conținutul proiectului de acord, precum și propunerile prezentate, discuțiile avute și pozițiile adoptate de Consiliu?</PARA><PARA>- Care este calendarul propus pentru aderarea UE la CEDO?</PARA><PARA>- Care sunt propunerile și pozițiile UE și ale statelor sale membre în cadrul organelor Consiliului Europei – și în raport cu acestea – cu privire la aderarea la CEDO și la reformarea Curții Europene a Drepturilor Omului? Adoptă statele membre o abordare comună, astfel cum prevăd articolele 2 și 6 din TUE?</PARA><PARA>- Ce măsuri va lua Consiliul pentru a consolida sistemul CEDO și pentru a încuraja statele membre să respecte hotărârile Curții Europene a Drepturilor Omului, inclusiv prin evaluarea aspectelor structurale/sistemice?</PARA><FN FNID="FN1">  Procesul de reformă inițiat acum câțiva ani a condus la adoptarea Protocolului 14, a declarațiilor de la Interlaken și Izmir; a condus la reforme concrete ale CEDO, precum acordarea priorității cazurilor fundamentale și consolidarea procedurilor pentru identificarea cererilor neîntemeiate. Discursul este disponibil la: http://www.number10.gov.uk/news/european-court-of-human-rights/.</FN><FN FNID="FN2">  http://www.independent.co.uk/opinion/commentators/nicolas-bratza-britain-should-be-defending-european-justice-not-attacking-it-6293689.html.</FN><FN FNID="FN3">  http://assembly.coe.int/Main.asp?link=/Documents/WorkingDocs/Doc12/EDOC12811.htm, http://assembly.coe.int/Mainf.asp?link=/Documents/AdoptedText/ta12/ERES1856.htm, http://assembly.coe.int/Mainf.asp?link=/Documents/AdoptedText/ta12/EREC1991.htm.</FN></CONTENT></QUEST>