<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000016">H-000016/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: februarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000016">Subiect: Participarea persoanelor cu handicap şi a organizaţiilor care le reprezintă la adoptarea deciziilor privind persoanele cu handicap</OBJECT><CONTENT><PARA>Strategia europeană 2010-2020 pentru persoanele cu handicap, publicată de Comisie, vizează aproximativ 80 de milioane de persoane cu handicap din Uniunea Europeană. Comisia a identificat opt domenii-cheie de acţiune: accesibilitatea, participarea, egalitatea, ocuparea forţei de muncă, educarea şi formarea profesională, protecţia socială, sănătatea şi acţiunile externe. Instituţiile UE şi statele membre sunt invitate să pună în aplicare împreună această strategie. Conform Convenţiei Naţiunilor Unite privind drepturile persoanelor cu handicap, statele membre care adoptă decizii privind persoanele cu handicap trebuie să consulte îndeaproape persoanele cu handicap şi organizaţiile care le reprezintă şi să asigure participarea lor la acest proces. Din nefericire, această dispoziţie nu a fost prevăzută în noua strategie pentru persoanele cu handicap.</PARA><PARA>A luat Consiliul măsuri concrete pentru a garanta respectarea principiului Convenţiei Naţiunilor Unite privind drepturile persoanelor cu handicap conform căruia la luarea de măsuri privind persoanele cu handicap trebuie să participe şi persoanele cu handicap? Pe lângă aceasta, care ar fi poziţia Consiliului în ceea ce priveşte crearea unui comitet pentru persoanele cu handicap (<I>Disability committee</I>), care să răspundă în faţa Consiliului Ocuparea Forţei de Muncă, Politică Socială, Sănătate şi Consumatori (EPSCO) şi care să fie condus de ţara care asigură prin rotaţie Preşedinţia Uniunii Europene? Nu consideră oare Consiliul că, astfel, Comisia şi statele membre ar fi mai bine implicate în punerea în aplicare a Convenţiei Naţiunilor Unite privind drepturile persoanelor cu handicap?</PARA></CONTENT></QUEST>