<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0015">O-0015/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="28637">Alexandra Dobolyi</PERSON>, în numele Grupului <GRPOL GRPOLID="1103">PSE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0015">Subiect: Via Baltica</OBJECT><CONTENT><PARA>Poate confirma Comisia că, în ciuda iniţierii procedurii privind încălcarea dreptului comunitar împotriva Poloniei, în decembrie 2006, autorităţile poloneze au autorizat construcţia arterei rutiere „Via Baltica”, prin valea Rospuda, situată în pădurea virgină Augustow, protejată în cadrul programului Natura 2000?</PARA><PARA>Este Comisia de acord cu faptul că, având în vedere procedura privind încălcarea dreptului comunitar şi numeroasele petiţii (în special petiţia 350/2006) adresate Parlamentului European de către cetăţeni europeni şi asociaţii preocupate de faptul că acest proiect contravine celor două directive privind păsările şi habitatele, lucrările de construcţie din cadrul acestui proiect ar trebui întrerupte până când se va stabili clar că Polonia nu încalcă dispoziţiile acestor directive?</PARA><PARA>Ce acţiuni concrete va întreprinde de urgenţă Comisia pentru a garanta că Polonia îşi respectă obligaţiile faţă de UE în ceea ce priveşte proiectul „Via Baltica”?</PARA></CONTENT></QUEST>