<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000022">O-000022/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28120">Simon Busuttil</PERSON>, <PERSON ID="28229">Manfred Weber</PERSON>, <PERSON ID="28193">Jean-Paul Gauzès</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000022">Subiect: Impactul extrateritorial al legislației țărilor terțe și legislația UE privind protecția datelor</OBJECT><CONTENT><PARA>Legislația țărilor terțe poate avea un impact extrateritorial care afectează direct companiile și cetățenii de pe teritoriul Uniunii Europene. O astfel de legislație poate fi incompatibilă cu legislația UE, de exemplu în domeniul protecției datelor, unde Medicare Act, FATCA, FISA și Patriot Act solicită prezentarea autorităților americane a datelor personale stocate în Europa. </PARA><PARA>1.  Consideră Comisia că legislația țărilor terțe, cum ar fi aceste exemple din legislația americană, poate efectiv să anuleze legislația UE relevantă privind protecția datelor și drepturile și garanțiile pe care le asigură cetățenilor și întreprinderilor? Are Comisia la cunoștință alte exemple de dispoziții legislative ale țărilor terțe cu impact extrateritorial care să se afle în contradicție cu legislația UE relevantă privind protecția datelor și drepturile aferente?</PARA><PARA>2.  Consideră Comisia că transferul de date personale către țări terțe, așa cum se solicită în exemplele menționate mai sus din legislația americană, constituie o violare a legislației UE relevante privind protecția datelor?</PARA><PARA>3.  Care vor fi acțiunile imediate pe care le va întreprinde Comisia pentru remedierea acestor aspecte cu autoritățile americane competente și ce măsuri va lua Comisia pentru a proteja și reprezenta interesele cetățenilor UE și ale întreprinderilor stabilite în UE?</PARA><PARA>4.  Ce acțiuni imediate va întreprinde Comisia pentru a se asigura că dispozițiile UE privind protecția datelor sunt efectiv aplicate și că legislația țărilor terțe nu are întâietate față de legislația UE, anulând în acest fel drepturile și garanțiile pe care aceasta din urmă le oferă?</PARA></CONTENT></QUEST>