<QUEST><TI><TI-INTRO>ÎNTREBARE ORALĂ <QREF QID="H-2010-0199">H-0199/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96818">Salvatore Iacolino</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0199">Subiect: Repartizarea competenţelor în cadrul strategiei europene privind drogurile</OBJECT><CONTENT><PARA>Observatorul European pentru Droguri și Toxicomanie (OEDT) este o agenţie a Uniunii Europene a cărei sarcină este să ofere un ansamblu de date obiective care să constituie baza dezbaterilor europene referitoare la droguri şi la toxicomanie. Controlul activităţii sale este efectuat de Direcţia Afaceri interne din cadrul Comisiei.</PARA><PARA>Fenomenul abuzului de droguri şi al traficului ilicit de stupefiante este abordat la nivel european de o manieră globală, care îşi găseşte expresia în politicile europene în materie de droguri elaborate de Direcţia Generală Justiţie, libertate şi securitate din cadrul Comisiei.</PARA><PARA>În consecinţă, este greu de înţeles de ce Comisia a decis să includă controlul Observatorului din Lisabona printre atribuţiile Direcţiei general Afaceri interne, repartizând, în acelaşi timp, sarcina elaborării întregii strategii europene în domeniul drogurilor portofoliului Justiţie, libertăţi fundamentale şi cetăţenie.</PARA><PARA>Intenţionează Comisia să menţină separarea competenţelor sau consideră că trebuie să modifice cadrul actual, pentru a ameliora circulaţia informaţiilor şi a crea condiţii pentru o mai bună coordonare între agenţia de la Lisabona şi DG Justiţie, libertate şi securitate cu activităţile comisarilor responsabili?</PARA></CONTENT></QUEST>