<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0118">O-0118/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="39713">Renate Weber</PERSON>, <PERSON ID="97229">Niccolò Rinaldi</PERSON>, Baroness <PERSON ID="4529">Sarah Ludford</PERSON>, <PERSON ID="97086">Sonia Alfano</PERSON>, <PERSON ID="96677">Cecilia Wikström</PERSON>, <PERSON ID="28246">Alexander Alvaro</PERSON>, <PERSON ID="4398">Gianni Vattimo</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0118">Subiect: Discriminarea împotriva cuplurilor de același sex, libertatea de circulație, drepturile LGBT, o foaie de parcurs a UE</OBJECT><CONTENT><PARA>Planul de acțiune al Comisiei de punere în aplicare a Programului de la Stockholm și alte documente de planificare ale Comisiei nu includ nicio nouă inițiativă specifică și concretă cu privire la drepturile LGBT (lesbiene, homosexuali, bisexuali și transgen) și la combaterea homofobiei. Recunoașterea reciprocă a cuplurilor de același sex, fie ele căsătorite, aflate într-un parteneriat civil, în concubinaj sau cupluri <I>de facto</I>, reprezintă o problemă care nu este abordată, în pofida articolului 67 alineatul (4) din TUE referitor la aplicarea principiului recunoașterii reciproce în materie de drept civil, a articolului 81 din TFUE referitor la cooperarea judiciară în materie civilă cu incidență transfrontalieră sau a articolului 19 din TFUE, prin care Uniunea este mandatată să ia „măsurile necesare în vederea combaterii oricărei discriminări bazate pe [...] orientare sexuală”. Această lipsă a recunoașterii reciproce are consecințe și în contextul aplicării Directivei 2004/38/CE<FNREF FNIDREF="FN1"/> privind libera circulație a cetățenilor UE și a familiilor lor, întrucât cele mai multe state membre aplică o interpretare restrictivă și incorectă a articolelor 2 și 3 în ceea ce privește cuplurile de același sex<FNREF FNIDREF="FN2"/>, ceea ce contravine flagrant dispozițiilor articolelor 2 și 3 alineatul (3) din TEU, articolelor 10 și 19 din TFUE și, în special, articolului 21 din Carta Drepturilor Fundamentale. Parlamentul European și-a exprimat cu vehemență criticile, a îndemnat statele membre să își revizuiască legislația și a invitat Comisia să emită orientări stricte – pe baza analizei și a concluziilor conținute în raportul Agenției pentru Drepturi Fundamentale referitor la homofobie – pentru a garanta aplicarea recunoașterii reciproce, egalitatea, nediscriminarea, demnitatea și respectul pentru viața privată și de familie. În UE, oamenii continuă să se confrunte cu discriminări pe baza orientării lor sexuale și a identității de gen sau nu beneficiază de un sprijin și de o protecție corespunzătoare, ca în cazul transsexualilor și al persoanelor transgen; anumite state membre nu recunosc orientarea sexuală ca un motiv constrângător pentru a acorda azilul pe baza Directivei de calificare; Decizia-cadru privind rasismul și xenofobia nu se aplică în cazul homofobiei; în anumite state membre există legi prin care informațiile privind cuplurile de același sex sunt considerate dăunătoare pentru minori. La nivel internațional, acțiunea internațională a UE împotriva criminalizării și a persecutării persoanelor LGBT ar trebui să fie de asemenea intensificată. </PARA><PARA>Ce inițiative, acțiuni și programe concrete va desfășura Comisia pentru a promova aspectele menționate anterior? Va sprijini Comisia ideea elaborării unei „foi de parcurs a UE cu privire la drepturile LGBT și combaterea homofobiei”, însoțită de un calendar de măsuri vizând asigurarea faptului că drepturile LGBT sunt respectate, protejate și promovate în UE și în restul lumii?</PARA><FN FNID="FN1">  JO L 158, 30.4.2004, p. 77.</FN><FN FNID="FN2">  De exemplu, un stat membru (Polonia) refuză să emită documente de stare civilă pentru cetățenii care au nevoie de acestea în vederea încheierii în străinătate a unui parteneriat între persoane de același sex.</FN></CONTENT></QUEST>