<QUEST><TI><TI-INTRO>ÎNTREBARE ORALĂ <QREF QID="H-2010-0118">H-0118/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28279">Justas Vincas Paleckis</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0118">Subiect: Votarea electronică</OBJECT><CONTENT><PARA>În timpul alegerilor pentru Parlamentul European din anul 2009, Estonia a fost singura ţară din Uniunea Europeană ai cărei cetăţeni au avut posibilitatea de a vota prin intermediul internetului. </PARA><PARA>Potrivit specialiştilor, votarea electronică ar putea eficientiza alegerile şi asigura o participare sporită a cetăţenilor. De asemenea, votarea electronică i-ar atrage şi pe alegătorii mai tineri care, de regulă, nu manifestă interes. Votarea electronică, prin sisteme fiabile şi instrucţiuni clare pentru alegători, ar consolida democraţia şi ar crea condiţii de votare mai bune atât pentru persoanele cu handicap, cât şi pentru cetăţenii care călătoresc în mod constant.</PARA><PARA>A formulat Comisia recomandări la adresa statelor membre cu privire la introducerea votării electronice? A analizat aceasta posibilităţile de pregătire a măsurilor şi a finanţării necesare pentru ca statele membre să poată adopta opţiunea votării electronice până la alegerile pentru Parlamentul European din anul 2014?</PARA></CONTENT></QUEST>